

 **REPUBLIKA HRVATSKA**

 **ISTARSKA ŽUPANIJA**

 **GRAD POREČ-PARENZO**

**CITTÀ DI POREČ-PARENZO**

 **Gradonačelnik**

**KLASA: 024-01/25-01/293**

**URBROJ: 2163-6-09/01-25-8**

**Poreč-Parenzo, 10. rujna 2025.**

 **GRADSKOM VIJEĆU**

* **ovdje**

**PREDMET: Izvješće Gradonačelnika o radu**

 **za razdoblje siječanj-lipanj 2025. godine**

 **- dostavlja se**

Poštovani,

na temelju članka 55. Statuta Grada Poreča-Parenzo („Službeni glasnik Grada Poreča-Parenzo“, broj 02/13, 10/18, 02/21 i 12/24 ) i u skladu sa zakonskim obvezama, podnosim **Izvješće Gradonačelnika o radu za razdoblje siječanj-lipanj 2025. godine,** kao i **Izvješća upravnih odjela Grada Poreča-Parenzo o zadacima izvršenim tijekom navedenog razdoblja**.

S poštovanjem,

 **GRADONAČELNIK**

 **Loris Peršurić**

Privitak:

1. Prijedlog Odluke
2. Izvješće

**DOSTAVITI**:

1. Gradsko vijeće, ovdje,
2. Pismohrana, ovdje.

|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO****CITTÀ DI POREČ - PARENZO****Gradsko vijeće** |
| **KLASA:**  |
| **URBROJ:**  |
| **Poreč-Parenzo,**  |

Na temelju članka 41. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) Gradsko vijeće Grada Poreča-Parenzo je, na sjednici održanoj ................ 2025. godine, donijelo je sljedeću

**ODLUKU**

**o prihvaćanju Izvješća Gradonačelnika o radu**

**za razdoblje siječanj-lipanj 2025. godine**

**Članak 1.**

Prihvaća se Izvješće Gradonačelnika Grada Poreča-Parenzo o radu za razdoblje siječanj-lipanj 2025. godine.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI:**

1. Gradonačelnik, ovdje,
2. Pismohrana, ovdje.

**IZVJEŠĆE GRADONAČELNIKA O RADU**

**ZA RAZDOBLJE SIJEČANJ-LIPANJ**

**2025. GODINE**

1. **Uvod**

Temeljem članka 55. Statuta Grada Poreča-Parenzo („Službeni glasnik Grada Poreča“, broj  02/13, 10/18, 02/21 i 12/24) i u skladu sa zakonskim obvezama, podnosim Izvješće Gradonačelnika o radu za razdoblje siječanj-lipanj 2025. godine, kao i zbirna Izvješća Upravnih odjela Grada Poreča-Parenzo o zadacima izvršenim tijekom prve polovine 2025. godine.

Izvješće sadrži obuhvat mog rada u koordinaciji sa aktivnostima upravnih odjela u izvještajnom razdoblju, s naglaskom na najznačajnije projekte, aktivnosti i događaje.

U nastavku popis najznačajnijih projekata, aktivnosti i događaja (kronološkim redom):

\*  Početkom godine,nakon još jednog uspješno održanog izdanja **Adventa Poreč**, prema podacima Hrvatske turističke zajednice, **Poreč je i za proteklih božićnih i novogodišnjih blagdana bio proglašen među top destinacijama po dolascima u Hrvatskoj, kao i jedini iz Istre.**

\* početkom godine završeni su radovi na **uređenju zgrade javne uprave do gradske palače, jedne od najvećih na gradskoj rivi**, na kojoj je obnovljeno krovište i fasada. U obnovu se krenulo zbog znatno vremenom i godinama oštećenog krovišta i fasade koje su prijetile daljnjim propadanjem. Radovima je zgrada zadržala svoj prethodni izgled i postala sigurnija za djelatnike kao i sve one koji obavljaju usluge u gradskim, županijskim i državnim uredima u toj zgradi. **To je još jedan korak u procesu najvećeg ulaganja u porečku starogradsku jezgru u proteklih 20 godina,** nakon obnovljenog pročelja palače Sinčić, zgrade Gornjeg vrtića Radost i prije nekoliko godina izvršene obnove gradske rive, priprema za obnovu antičkog trga Marafor, kao i obnove zvonika i krstionice Eufrazijeve bazilike, koji se provodi u suradnji s Hrvatskim restauratorskim zavodom i Ministarstvom kulture i medija. Lani je potpuno obnovljena poznata Romanička kuća, a u tijeku ove godine obnovljena je i zgrada Lučke kapetanije na gradskoj rivi koji vodi Ministarstvo mora, prometa i infrastrukture, crkva Gospe od Anđela koju je vodila porečka Župa uz potporu Grada, kao iz zgrada Policijske postaje, projekt koje je vodilo Ministarstvo unutarnjih poslova. Sve je to dio velikog investicijskog ciklusa u kulturnu baštinu grada.
 \* U siječnju Hrvatska, Danska i Norveška bile su zemlje domaćini **Svjetskog rukometnog prvenstva 2025.,** jednog od najprestižnijih sportskih događaja koji je okupilo najbolje rukometne reprezentacije svijeta. Poreč, grad sporta, ugostio je reprezentacije Francuske, Austrije, Katara i Kuvajta, koje su se natjecale u skupini C u dvorani Žatika. Osim samog prvenstva, održan je i **President Cup** – natjecanje za četveroplasirane ekipe po skupinama, što je dodatno potvrdilo ulogu Poreča kao ključnog domaćina ovog velikog sportskog spektakla. Od 2008., kada je izgrađena, dvorana Žatika postala je jedna od prijestolnica hrvatskog rukometa, ali i brojnih drugih sportova u kojoj se održava niz vrhunskih natjecanja, ne samo nacionalnog, već i međunarodnog karaktera. Poreč je već treći put bio domaćin ovako velikom sportskom događanju. Pripreme su trajale već sedam mjeseci i **više od tristo ljudi, profesionalaca i većim dijelom volontera, bilo je uključeno** u to da sve prođe u najboljem redu. Osim samog rukometa, **prvenstvo je u Poreč donijelo i odličnu zabavu, navijače i medije, preko pedeset njih iz cijelog svijeta na čak 22 utakmice, čime je grad ostvario značajnu promociju, ne samo kao suorganizator, već i kao prvak hrvatskog turizma.**

\*krajem siječnja pred brojnom publikom, svečano je **predstavljen stalni muzejski postavu u obnovljenoj Romaničkoj kući.** Nakon što su prošle godine završeni opsežni građevinsko-obrtnički radovi na uređenju ovog zaštićenog kulturnog dobra, išlo se u opremanje zgrade. Realizacija multimedijalnog muzejskog postava povjerena je kustosima porečkog muzeja, a autorstvo nad postavom, koji nosi naziv „Kultura stanovanja u Poreču u 19. i 20. stoljeću“, potpisuju dr. sc. Elena Uljačić, Vltava Muk i Gaetano Benčić. Autorica likovnog postava je Kristina Kalčić Brajković iz porečkog Studija KKA. Na sedamdesetak kvadrata izložbenog prostora, koji se prostire na tri etaže, posjetitelji mogu proći kroz interpretaciju povijesti kulture stanovanja.

\* početkom veljače, Poreč je bio domaćin još jednom velikom **svjetskom natjecanju, onom u dvoranskom hokeju.** Na Svjetskom prvenstvu sudjelovalo je najboljih 12 muških i 12 ženskih reprezentacija iz cijelog svijeta, koje su uz domaćina Hrvatsku, svoje sudjelovanje izborile na kontinentalnim kvalifikacijama. U Poreč je tim povodom došlo preko tisuću sudionika, uz ekipe bio je tu i veliki broj pratećeg osoblja, sudaca, trenera i gostiju, a Žatika i Poreč su još jednom u manje od mjesec dana u veljači, nakon Svjetskog rukometnog prvenstva, bili domaćini jednom velikom sportskom natjecanju.

\* U Domu za starije i nemoćne Poreč obilježena je početkom veljače **17. godina rada Poludnevnog boravka**, jednog od najuspješnijih projekata Grada Poreča-Parenzo kada je riječ o brizi za osobe starije životne dobi. Sami korisnici izrazili su veliko zadovoljstvo ovim programom, jer im je na taj način dobar dio dana ispunjen društvom, kvalitetnim aktivnostima i druženjem, a posebno su zahvalni djelatnicima, od kojih neke rade od prvog dana u Poludnevnom boravku, jer zahvaljujući njima dani prolaze uz puno pažnje i brige. Tom je prilikom najavljena i realizacija projekta proširenja Doma za starije i nemoćne osobe Poreč, koji će nakon proširenja u jednom krilu imati i poseban oblik organizacije prostora i djelovanja u manjim zajednicama, kao prvi takve vrste u Istri – koncept koji je izuzetno dobro prihvaćen jer korisnicima omogućava veću razinu samostalnosti i slobodnog organiziranja vremena. Proširenjem će se dobiti i ugodniji i bolji uvjeti i za korisnike Poludnevnog boravaka.

\* U veljači su **završeni radovi na uređenju igrališta namijenjenog jasličkoj dobi u matičnom vrtiću Radost 1 Poreč.** Nakon što je početkom prošle pedagoške godine obnovljen dio igrališta za vrtićarce, ovim zahvatom su dovršene i najavljene investicije u prostoru za jasličare. Postavljene su nove podloge i igrala, stazice povezane s izlazima iz zgrade, čime je dodatno unaprijeđena funkcionalnost prostora, te kasnije sve hortikulturno uređeno. Investiciju u vrijednosti od 30 tisuća eura financirao je Grad Poreč-Parenzo.

\* uspostavili smo suradnju učenika **porečke Srednje škole Mate Balote sa učenicima iz francuske škole Simone-Veil u našem prijateljskom gradu Noisielu.** Sve je to nastavak suradnje, nakon što se prije nešto više od godinu dana, Mathieu Viskovic, gradonačelnik Noisiela, grada prijatelja Grada Poreča-Parenzo, susreo s učenicima jezične gimnazije Srednje škole Mate Balote. Njih devet, s profesoricom francuskog jezika Patriciom Baf Bratović, posjetilo je u veljači Noisiel, a uzvratni susret održan je ove jeseni u Poreču.

\* održano je **treće izdanje Sajma karijera**, događaja koji okuplja brojne učenike, poslodavce i obrazovne institucije s ciljem informiranja i povezivanja mladih s tržištem rada i studijima. Manifestacija je u svakom smislu bila pun pogodak, privukavši velik broj sudionika iz cijele Istre, dok ih je najviše bilo iz Poreča i okolice. Na sajmu je predstavljeno čak 40 različitih studijskih smjerova s hrvatskih visokih učilišta, a osim njih sudjelovali su i gosti iz inozemstva – Univerza na Primorskem iz Slovenije te sveučilišta iz Trsta i Udina. Učenici iz cijele Istre imali su priliku informirati se o mogućnostima nastavka obrazovanja, ali i o potencijalnim budućim poslodavcima kroz susrete s predstavnicima tvrtki.

\* i u ovoj godini **nastavili smo suradnju sa Hrvatskim školskim sportskim savezom** koji brojna natjecanja za osnovce i srednjoškolce iz cijele Hrvatske održava u Poreču. U prošloj godini u Poreču u natjecanjima pridružilo se preko 7.400 djece, voditelja, profesora, tehničkih komisija, sudaca i koordinatora, a učenici iz cijele Hrvatske u Poreču godišnje provedu preko 30 dana na državnim školskim prvenstvima, a u sportskim objektima odigraju više od 900 susreta.

\***objavljena je brošura „Proračun u malom**“ kako bi se građankama i građanima približile gradske financije i što ih se bolje upoznalo s najvažnijim dokumentom potrebnim za funkcioniranje grada u 2025. godini.

\* krajem veljače **Grad Poreč-Parenzo potpisao je novi Kolektivni ugovor za sve predškolske ustanove kojima je osnivač** – Dječji vrtić Radost, Dječji vrtić Paperino i Dječji vrtić Poreč-Parenzo. Ovim kolektivnim ugovorom osigurano je značajno povećanje plaća zaposlenih, uz izjednačavanje s Uredbom koja uređuje plaće zaposlenika u osnovnim školama. Povećane plaće djelatnici su primili od 1. siječnja 2025. godine, a Grad će za tu namjenu izdvajati 3.636.550 eura godišnje iz proračuna. Važno je naglasiti da su, uz povećanje plaća i ostala materijalna prava zaposlenika u gradskim dječjim vrtićima ostala veća od prava zaposlenika u osnovnim školama. Grad Poreč-Parenzo kontinuirano ulaže u sustav ranog i predškolskog odgoja i obrazovanja, što potvrđuju i velike investicije u povećanje kapaciteta vrtića.

\* krajem veljače uspješno je priveden kraju opsežan **projekt rekonstrukcije javne rasvjete na području Obale M. Laginje i Obale dr. A. Šonje,** čime je kompletna popularna šetnica lungomare dobila novu, modernu i energetski učinkovitiju rasvjetu. Radovi su se odvijali u nekoliko faza, a ovaj projekt bio je tehnički zahtjevniji i vremenski duži od uobičajenih radova na javnoj rasvjeti, budući da se osim same rasvjete mijenjala i kompletna konstrukcija, uključujući stupove i podzemnu infrastrukturu. Također, prije samog početka radova projekt je morao dobiti odobrenje Konzervatorskog odjela, kako bi nova rasvjeta bila u skladu s povijesnim značajem starogradske jezgre te se smisleno nadovezala na ranije obnovljenu rasvjetu na rivi.

\* zadnji dan veljače bio je povijesni trenutak za **Červar Porat kada je svečano otvoren** **novouređeni Pučki trg**, središnje mjesto okupljanja i događanja u naselju. Na otvorenju su prisustvovali brojni mještani, predstavnici Grada i Mjesnog odbora, izvođača, nadzora i projektanata. Projekt obnove trga obuhvatio je modernizaciju prostora od 1.610 četvornih metara, uključujući postavljanje betonskih opločnika, izgradnju nove pozornice s dvama platoima različitih visina i materijala, novih stubišta i rampi, kao i unapređenje javne rasvjete s novim rasvjetnim stupovima visine pet metara. Posebna pažnja posvećena je zelenim površinama – zadržane su postojeće ladonje, a dodane su nove autohtone biljne vrste. Radove je projektirala tvrtka Anton d.o.o., a radove izvela tvrtka Đusto d.o., a svi su dovršeni u planiranom roku. Uređenje dijela od trga prema rivi u planovima je za naredno razdoblje.

 \* početkom ožujka završeni su radovi na **raskrižju ulica Vukovarske i Županije Somogy, kod Osnovne škole Poreč.** Novouređeni prostor dobio je pješačku komunikaciju i nogostup na mjestima gdje ih nije bilo – od raskrižja, ispod mosta, sve do parkirališta kod škole, gdje su izgrađene i stepenice. Osim toga, dodan je novi pješački prijelaz, dok su postojeći u potpunosti obnovljeni i prilagođeni osobama smanjene pokretljivosti rampama za lakši prilaz. Za još bolju sigurnost postavljena su dodatna rasvjetna tijela, a semafor je moderniziran kako bi osigurao bolju protočnost prometa. Raskrižje je opremljeno novom horizontalnom i vertikalnom signalizacijom, za poboljšanje vidljivosti i sigurnost svih sudionika u prometu.

 \*U ožujku je održana manifestacija **Mjesec poduzetništva u Poreču 2025. godin**e, koji već sedmu godinu zaredom organizira Grad Poreč-Parenzo, a donosi bogat i raznovrstan program posvećen promociji poduzetništva u svim njegovim oblicima.

 \* Završena je i **obnova porečke sportske dvorane „Veli Jože**“, koja j,e osim za potrebe brojnih osnovaca i srednjoškolaca, ujedno i dom mnogih sportskih klubova. Upravo kako bi se svima njima osigurali bolji uvjeti, prošle godine krenula je obnova prvog dijela svlačionica koji je krajem prošle godine dovršen, a radovi su se nastavili izvoditi sljedećih mjeseci u segmentima, kako bi se osiguralo nesmetano funkcioniranje dvorane korisnicima. Izvršeni su elektroinstalaterski, vodoinstalaterski i gipskartonski radovi u svlačionicama, kao i uređenje potkrovnih prostorija za potrebe sportskih klubova. Pred kraj su još završeni radovi na zamjeni rasvjete i uređenju kabineta, dok su spremišta prenamijenjena u klupske prostore za manje klubove. Također, nabavljena je i viseća kuglana za osobe s invaliditetom, što je dodatno povećalo inkluzivnost dvorane. Projekt obnove realiziran je zahvaljujući uspješnoj prijavi na Javni poziv Ministarstva turizma i sporta za sufinanciranje sportskih građevina, a Grad Poreč-Parenzo i Sportska zajednica grada Poreča osigurali su podršku i sufinanciranje Ministarstva turizma i sporta kroz sredstva državnog proračuna u iznosu od 142.704 eura, dok Grad Poreč-Parenzo osigurava dodatnih oko 180 tisuća eura.

\***I ove je godine Grad Poreč-Parenzo raspisao natječaj za obnovu fasada, krovova i stolarije te sanaciju konstruktivnih dijelova na zgradama na području kulturno – povijesne urbanističke cjeline grada Poreča – starogradskoj jezgri i užem centru u sklopu Programa zaštite i obnove kulturnih dobara Grada Poreča-Parenzo**. Ukupna sredstava za subvencioniranje mjera zaštite i obnove kulturnih dobara iznose 75.000 eura, a osigurana su u Proračuna Grada Poreča – Parenzo za 2025. godinu. Kroz Program zaštite i obnove kulturnih Grad Poreč-Parenzo, subvencijama iz tzv. spomeničke rente, potiče vlasnike nekretnina na području kulturno – povijesne i urbanističke cjeline grada Poreča na obnovu i uređenje njihovih građevina, a do sada je tako obnovljeno tridesetak zgrada u starogradsko jezgri.

**\*Već sedmu godinu nastavili smo s provedbom nagrađivanog projekta „Moj Poreč bez azbesta**“, kojim se financira uklanjanje pokrova koji sadrže azbest s objekata na području Poreča. Kako je interes građana za navedeni program vrlo velik te su upiti građana česti, Grad Poreč-Parenzo je i ove godine u svom proračunu osigurao sredstva u iznosu od 13.400 eura.

\* Otkako je 2021. godine pokrenuo pilot projekt javnog prijevoza, **Grad Poreč-Parenzo aktivno radi na pripremi strategije širenja postojeće mreže javnog prijevoza s obzirom na veliki interes građana.** Tako je u postupku javne nabave **drugi mini autobus** na električni pogon za javni prijevoz na području Poreča. Ovaj će city-bus povezati Poreč i Badernu te sva naselja na navedenoj ruti. Slijedi utvrđivanje nove rute prometovanja i usklađivanja s postojećom, kao i izrade Analize opravdanosti davanja koncesije i postupka dodjele koncesije, a zatim i puštanje u promet. Grad je za nabavku ovog autobusa već ranije osigurao sredstva uspješnom prijavom projekta pod nazivom SUMMA - Sustainable Multimodal Mobility in Adriatic Costal and Hinterland Areas. **Poreč je, inače, jedini grad u Hrvatskoj koji je izradio Studiju dekarbonizacije prometa do 2030. godine i jedan od rijetkih s Planom klimatske neutralnosti do 2050. godine. Ovi strateški dokumenti ključni su za daljnji razvoj održivog javnog prijevoza i kandidiranje za europske fondove.** Uz ovaj natječaj u tijeku, Grad Poreč-Parenzo upravo radi i na osiguravanju sredstava sufinanciranja putem dostupnih, kako nacionalnih, tako i fondova Europske unije za nabavku još jednog, trećeg city-busa na električni pogon, koji bi omogućio osmišljavanje i uvođenje sustava javnog gradskog prijevoza za područje cijelog grada, s fokusom na južni dio (MO Novo Naselje i MO Fuškulin).

\*U ožujku je održano **potpisivanje Ugovora o dodjeli financijskih sredstava iz Proračuna Grada Poreča-Parenzo programima i projektima organizacija civilnog društva u području razvoja civilnog društva, kulture, sporta i rekreacije i socijalne skrbi**. Za projekte udruga izdvojeno je 114.285 eura. Potpisani su i **ugovori o dodjeli financijskih sredstava iz Proračuna Grada Poreča-Parenzo programima i projektima organizacija civilnog društva koje djeluju u području poljoprivrede**. Financiranjem udruga u poljoprivredi promovirat će se i promicati prava poljoprivrednika i promovirati pčelarstvo i pčelinji proizvodi u zdravlju građana. **Osim spomenutih, Grad Poreč sufinancira i sportske udruge i Sportsku zajednicu grada Poreča, lani sa iznosom od 4,9 milijuna eura. Još 275.100 eura dobivaju udruge kroz izravnu dodjelu** sredstava – Sigurna kuća Istra za program pomoć ženama žrtvama obiteljskog nasilja, Centar za inkluziju i podršku u zajednici Pula za program „Naša dnevna zajednica Poreč“, Centar za građanske inicijative za besplatnu pravnu pomoć i Gradsko društvo Crvenog križa za redovne aktivnosti.

\* Nastavljamo ulagati u brigu za starije sugrađane **proširenjem kapaciteta Doma za starije i nemoćne te odjela za stacionarnu skrb** – 18. ožujka **službeno je otvoren natječaj za izvođača radova**. Ovo će proširenje omogućiti otvaranje dodatnih 35 kreveta, čime će Dom za starije i nemoćne imati **ukupno gotovo 120 mjesta.** Proširit će se i odjel za stacionarnu skrb, koji je namijenjen korisnicima kojima je potrebna cjelodnevna medicinska i njega te pomoć pri svakodnevnim aktivnostima. U ovom odjelu korisnici dobivaju stručnu skrb medicinskih sestara i njegovatelja 24 sata dnevno, uz mogućnost rehabilitacije i fizikalne terapije.

\* početkom travnja sa vlč. Ivanom Kramarom, župnikom župe Rođenja Blažene Djevice Marije u **Baderni**, potpisao sam **ugovor o zajedničkom ulaganju u radove na obnovi župne crkve u centru mjesta.** Grad će, uz sufinanciranje zahvata – obnove krovišta crkve, sudjelovati i u izradi troškovnika.

\* prvi dio godine bio je i u znaku **radova na izgradnji kanalizacijske mreže u Dračevcu, koji vodi Odvodnja Poreč d.o.o.** Ovim projektom, koji uključuje gotovo 5,5 kilometara nove mreže, omogućit će se priključak na kanalizacijski sustav za 450 stanovnika. S dovršetkom ovog projekta, pokrivenost kanalizacijskom mrežom na području grada Poreča dosegnut će 97 posto, čime se nastavlja sustavni razvoj komunalne infrastrukture i poboljšanje kvalitete života građana. Nakon radova uslijedilo je asfaltiranje u dvije faze, prvo istočni dio naselja, uključujući lokalnu cestu prema Montižani i južni dio naselja ispod glavne prometnice, zatim sjeverni dio naselja, odnosno preostale sporedne ulice u kojima su postavljene instalacije kanalizacije i vodovoda. Osim infrastrukture, postojeće prometnice su proširene. Tijekom sezone radovi su se vršili izvan naselja, a s početkom jeseni nastavili su se na cesti prema Radmanima. Odvodnja Poreč će nastaviti s ulaganjima u komunalnu infrastrukturu te su u fazi realizacije projekti u Filipinima i Mihelićima, dok se za preostalih nekoliko naselja dovršava rješavanje imovinsko-pravnih odnosa i projekte.

\* **prije Uskrsa, završeni su radovi na detaljnoj obnovi fasade Crkve Gospe od Anđela**, koja se nalazi na centralnom porečkom Trgu slobode. Investitor je Župa Poreč, uz financijsku podršku Grada Poreča-Parenzo. Radovi su se izvodili isključivo ručno, bez teške mehanizacije, kako bi se očuvao kamen i osigurala precizna i sigurna obnova pročelja. Kao i kod svake obnove kulturne baštine koja se nalazi u starogradskoj jezgri, priprema projekta bila je puno duža i zahtjevnija od uobičajenih, a takav je i cijeli proces obnove pa joj se pristupilo vrlo detaljno i stručno.

\* **Vikend u povodu Uskrsnih blagdana okupio je u Poreču veliki broj domaćih ljudi, ali i gostiju, čime se Poreč svrstao među najposjećenije destinacije Hrvatske u to doba, ali i najavio dobru turističku sezonu**. Tijekom produženog vikenda zabilježeno je značajno povećanje dolazaka i noćenja u odnosu na prethodne godine, pri čemu su većinu gostiju činili posjetitelji iz susjednih zemalja – ponajviše Njemačke, Italije i Slovenije. To potvrđuje da je Poreč prepoznat kao atraktivna destinacija i izvan glavne sezone te da kvalitetna suradnja lokalnih institucija, obrazovnih ustanova i turističkih dionika doprinosi cjelokupnoj slici grada kao poželjne i dinamične destinacije.

 \* početkom travnja Zavičajni muzej Poreštine i tvrtka Kapitel d.o.o. iz Žminja, sklopili su **ugovor o izvođenju radova na projektu energetske obnove kompleksa zgrada Zavičajnog muzeja Poreštine.** Riječ je o još jednom koraku u velikom investicijskom ciklusu u kulturnu baštinu grada. Za ovaj projekt naš Muzej se uspješno aplicirao i dobio bespovratna sredstva iz Mehanizma za oporavak i otpornost Nacionalnog plana oporavka i otpornosti NPOO, kroz instrument NextGenerationEU. Temeljem Poziva na dostavu projektnih prijedloga „Energetska obnova zgrada sa statusom kulturnog dobra“ porečkom muzeju odobrena su bespovratna sredstva u ukupnom iznosu 921.717,88 eura sa stopom sufinanciranja od 100% za energetsku obnovu kompleksa zgrada Palače Sinčić. Također, osigurano je dodatno sufinanciranje provedbe projekta od osnivača Grada Poreča-Parenzo u iznosu preko milijun i pol eura. Nakon postupka javne nabave, izabran je izvođač radova Kapitel d.o.o., kao najbolji ponuditelj, a završetak projekta predviđen je u travnju sljedeće godine.

 \*uoči turističke sezone završen je još jedan **kapitalni projekt - onaj uređenja gradske marine, koji je vodila komunalna tvrtka Usluga Poreč d.o.o.** Nastavak je to prve dvije faze obnove gradske rive u Poreču, ulaganje u jedan od ključnih gradskih prostora, s ciljem da se u dugoročnom planu najpopularnija gradska šetnica potpuno obnovi. Obnovom dijela marine, valorizirao se ovaj prostor, povećala njegova atraktivnost i funkcionalnost, kako za gađane tako i za sve posjetitelje. Osim uređenja same betonske površine u marini, postavljena je nova, energetski učinkovita rasvjeta te komunalna oprema poput novih kanti za otpad, klupa i parkirališta za bicikle.

\* **Svečanom sjednicom pred brojnim uzvanicima obilježen je Dan Grada Poreča-Parenzo u Istarskoj sabornici**. Dobitnica Povelje „30.april“ je Sandra Brečevac, plaketu je dobio Aleksandar Beaković, a zahvalnice Franc Dobrilović, Katica Tomaić i konoba Daniela, te posthumno Gorjana Gašparini i Dragutin Dika.

  \***Dana Grada i Praznik rada u Poreču** se slave „u nizu“, budući da datumi dolaze jedan iza drugoga. Grad Poreč-Parenzo u suradnji s Turističkom zajednicom grada i raznim partnerima organizirao je za ovu priliku raznolik program, a Poreč se opet svrstao među top pet destinacijom ovih blagdana u Hrvatskoj.

 \* Povodom proslave Dana Grada, na Materadi je otvoren **Park prijateljstva Poreča i francuskog grada Noisiela**. Time se nastavlja niz uređenja parkova na ovom dijelu popularne plaže koji su vrlo dobro prihvaćenih od strane građana i turista.

\* prvi put 3. svibnja na sportskim terenima SRC „Veli Jože“ održana je humanitarna sportska manifestacija **Sportski dan dobrote** u organizaciji naših sugrađanki Nataše Cvijanović i Hirije Maksuti, kojoj smo pružili potporu.

\* tradicionalno, početkom svibnja održana je u dvorani Žatika izložba vina i vinarske opreme **31.Vinistra**. Izložba je potvrdila svoj renome, a posjetilo je više od 10 tisuća ljudi.

 \* 8. svibnja u naselju **Varvari svečano je otvoren novi dječji vrtić u sklopu ustanove Dječji vrtić „Poreč-Parenzo“,** četvrti novi vrtić otvoren u Poreču u posljednjih nekoliko godina. Novi objekt može primiti četiri vrtićke i četiri jasličke skupine, što je kapacitet za oko 150 djece, a obuhvaća sve potrebne sadržaje za rad i boravak – od kuhinje, garderoba, polivalentne dvorane, prostorija za boravak, igru i odmor, do vanjskog igrališta, parkirališta i hortikulturno uređenog okoliša. Ukupna vrijednost investicije iznosi 5,4 milijuna eura, od čega je 1,45 milijuna eura bespovratnih sredstava osigurano putem Ministarstva znanosti i obrazovanja kroz Nacionalni plan oporavka i otpornosti, dok je ostatak financirao Grad Poreč-Parenzo. Projekt je vodio Upravni odjel za društvene djelatnosti Grada Poreča-Parenzo, a izvođač radova bila je tvrtka Magnum Supra d.o.o., dok su projektni nadzor i vođenje povjereni tvrtkama Kling d.o.o. i Singrad d.o.o., sve putem javne nabave.

 \* U Dječjem vrtiću Radost – **područni vrtić Žbandaj otvoreno je novouređeno dječje igralište,** čime se dodatno unaprijedilo okruženje za sigurno i poticajno odrastanje najmlađih. Osim samog igrališta, u proteklom je razdoblju u područni vrtić Žbandaj uloženo u brojne radove s ciljem podizanja kvalitete boravka djece. Uređena su i opremljena i jasličko i vrtićko dvorište, obojani su vanjski zidovi, postavljene su dvije nadstrešnice na gospodarskom ulazu, a osvježene su sve vrtićke i jasličke sobe, hodnici i polivalentni prostor. Nabavljene su i nove garderobe za dvije jasličke skupine, a prostor za blagovanje na otvorenom opremljen je novim plastičnim stolovima i stolicama.

 \* dobili smo sredstva za **snoezelen sobu – inovativni iskorak u podršci djeci s teškoćama u matičnom Dječjem vrtiću Radost,** čime nastavljamobiti predvodnici inovativnih pristupa u radu s djecom s teškoćama u razvoju i djecom iz spektra autizma. Najnoviji iskorak ostvaruje se kroz opremanje Dječjeg vrtića Radost 1 novim, posebno osmišljenim sadržajima koji pružaju dodatnu podršku njihovu sveobuhvatnom razvoju.

Poseban naglasak stavljen je na uvođenje tzv. Snoezelen sobe – posebno uređenog multisenzornog prostora koji koristi blage svjetlosne efekte, umirujuće zvukove, različite teksture i ugodne mirise kako bi se potaknula opuštenost, pažnja i emocionalna regulacija. Grad Poreč-Parenzo je uspješnom prijavom na natječaj od Ministarstva demografije i useljeništva ostvario potpuni iznos zatraženih bespovratnih sredstava za opremanje i uređenje Dječjeg vrtića Radost 1 i to 20.647 eura – sufinanciranje iznosi 50 posto investicije.

\*Nastavili smo ulaganjima u zdravstvenu infrastrukturu s ciljem unapređenja kvalitete života i usluga za svoje građane. Iako je Dom zdravlja županijska ustanova, zahvaljujući vrlo dobroj **suradnji s Istarskim domovima zdravlja, Grad je dovršio uređenje prostorija u kojima se provode aktivnosti** usmjerene na prevenciju kardiovaskularnih bolesti, pretilosti, te dio aktivnosti onkološkog savjetovališta.

 \* Samo tjedan dana nakon otvorenja novog vrtića i jaslica u naselju Varvari**, u Novoj Vasi svečano je otvoren novi područni odjel Dječjeg vrtića „Poreč‑Parenzo“, peti novoizgrađeni vrtić u Poreču u posljednjih nekoliko godina.** Objekt je kapaciteta za četiri vrtićke i četiri jasličke skupine, odnosno za oko 150 djece te obuhvaća sve potrebne sadržaje za rad i boravak – od kuhinje i garderoba preko polivalentne dvorane te prostorija za igru, odmor i boravak, do parkirališta i budućeg vanjskog igrališta te hortikulturno uređenog okoliša. Ukupna vrijednost investicije iznosi 5 milijuna eura, projekt je vodio Upravni odjel za prostorno planiranje i zaštitu okoliša, a cijeli je projekt financirao Grad Poreč‑Parenzo. Projekt je izvela je tvrtka Adria Ing d.o.o., a nadzor i vođenje osigurali su tvrtke Kling d.o.o. i Singrad d.o.o., svi odabrani putem javne nabave.

 \* **u Klubu Galija organizirali smo Mirovinsko savjetovalište** kako bi pomogli starijima i njihovim obiteljima, umirovljenicima i onima koji će to tek postati, da lakše ostvare svoja prava – posebno kada je riječ o mirovinama i pravima umirovljenika.

 \*u suradnji s djecom iz Društva Naša djeca Poreč i njihovim idejama i željama **uredili smo dječje igralište u Kukcima.**

\*Početkom svibnja, **već jedanaestu godinu za redom objavljen je Javni poziv poduzetnicima za poticanje razvoja poduzetništva, za koji je ove godine u proračunu izdvojeno više od 50 tisuća eura za razvoj poduzetništva**. Prijavom na javni poziv pojedini korisnik može ove godine ostvariti ukupno do 1.000 eura potpore. Osim „redovnog“ programa potpora u sklopu Javnog poziva poduzetnicima za poticanje razvoja poduzetništva samo u prošloj godini dodijelio više od 50 tisuća eura kroz osam različitih mjera, dok je u posljednjih pet godina potpore Grada koristilo više od 250 korisnika i dodijeljeno im je više od 150.000 eura bespovratnih sredstava. Ukupan iznos iz godine u godinu raste i mjere se prilagođavaju potrebama porečkih obrtnika i poduzetnika, u cilju nastavka razvoja gospodarstva i podizanja kvalitete života u gradu.

\* na **lokalnim izborima 2025.** u prvom krugu održanom 18. svibnja ponovno sam izabran za gradonačelnika Grada Poreča-Parenzo sa 76 posto glasova. Zahvalan szugrađanima na ukazanom povjerenju za treći mandat, nastavljam s realizacijom svog programa, zajedno s mojim zamjenicima i suradnicima.

 \*02. lipnja **Hrvatski konzulat u Münchenu organizirao je svečanost povodom proslave Dana državnosti,** na kojoj su se okupili brojni političari, kulturni i gospodarski djelatnici Bavarske, među kojima i bavarska ministrica turizma kao i predstavnici turističkog sektora. Na poziv generalnog konzula Republike Hrvatske u Münchenu Vladimira Duvnjaka, **suorganizator svečanosti bio je šampion hrvatskog turizma Grad Poreč-Parenzo zajedno s Turističkom zajednicom Poreča** te je održana prezentacija grada Poreča, turističke ponude grada kao i mnogobrojne istarske delicije, a Poreč je predstavljen i kao pobratim njemačkog grada Poinga s kojim je 2013. godine potpisao Sporazum o suradnji i uspostavi prijateljskih odnosa, dok su se župe Poreč i Poing zbratimile godinu kasnije.

\***i ove smo godine realizirali Ljetni kamp Grada Poreča-Parenzo** koji je ove godine organiziran u suradnji sa Sportskom zajednicom Grada Poreča. Namijenjen za djecu u dobi od 5. godine do završenog četvrtog razreda osnovne škole, kamp je startao s radom 30. lipnja i trajao tri smjene po dva tjedna, do 9. kolovoza. Kamp se odvijao na dvije lokacije: na Gradskom kupalištu i u Valamar Piniji. Za djecu s područja Grada Poreča-Parenzo boravak u kampu sufinancira Grad, a cijena je ostala ista kao i ranijih godina. Svake je godine za kamp vlada veliki interes, jer je riječ o aktivnosti u kojoj djeca mogu provesti kvalitetno slobodno vrijeme ljetnih praznika, a i su pomoć roditeljima kojih većina radi upravo u turizmu.

\*održan je i **Ljetni kamp + za djecu Posebnog odjela Osnovne škole Poreč** koji smo pokrenuli prije nekoliko godina i koji je iznimno dobro prihvaćen od djece i roditelja.

\*Početkom lipnja **uređeno je dječje igralište u Rovinjskoj ulici** u Poreču. Projekt uređenja i opremanja ovog popularnog dječjeg igrališta u naselju Čimižin uključio je obnovu i modernizaciju koja je malim korisnicima donijela nove zanimljive sadržaje. Osim postavljanja novih igrala – poput multifunkcionalnog igrala, ljuljački i struktura za penjanje – igralište je dobilo i novu antistres podlogu izrađenu prema sigurnosnim normama koja pokriva cijeli teren, a projekt je također uključio i uređenje okolne površine i postavljanje klupa. Grad Poreč-Parenzo uspješnom prijavom na javni poziv Ministarstva demografije i useljeništva osigurao je sredstva za opremanje i uređenje dječjeg igrališta u Rovinjskoj ulici. Grad je za ovaj projekt ostvario potpuni iznos zatraženih bespovratnih sredstava, odnosno 50 posto investicije, dok je ostatak troškova pokrio Grad Poreč-Parenzo.

\* sudjelovao sam na konferenciji Hrvatske gospodarske komore i Sportskog saveza Grada Zagreba na kojoj sam predstavio **Poreč kao grad primjer dobre prakse u sportu**.

\* **Završeni su radovi na obnovi župne crkve Sv. Ivana i Pavla mučenika u Žbandaju.** Radovima je izvršena obnova fasade, krovišta i zvonika. Riječ je o zajedničkom ulaganju u radove župe, Grada i sponzora, za koje smo ugovor potpisali ovoga proljeća, a radove je vodila sama župa. Nastavlja se time ulaganje u kulturnu baštinu grada i prigradskih naselja, kao što je bio slučaj i kod projekata obnove crkava u Fuškulinu, Mugebi, Novoj Vasi, Baderni te Eufrazijevoj bazilici i crkvi Gospe od anđela u Poreču.

\* sredinom lipnja **otvoreni su uredi Hrvatskog zavoda za zdravstveno osiguranje (HZZO) na novoj lokaciji u Poreču**. Posebno zahvaljujem ravnatelju Lucijanu Vukeliću i Hrvatskom zavodu za zdravstveno osiguranje na otvorenosti i želji da zajedno riješimo ovo itekako važno pitanje za stanovnike Poreča i Poreštine. Drago mi je da smo našli rješenje koje građanima olakšava pristup jednoj od najvažnijih javnih službi. Naime, uredi HZZO-a godinama su bili smješteni na trećem katu zgrade u Ulici Nikole Tesle, bez dizala, što je posebno otežavalo pristup starijim sugrađanima, osobama s invaliditetom te slabije pokretnim osobama. Tema preseljenja u adekvatniji prostor bila je često postavljano pitanje građana, ali i vijećnika Gradskog vijeća. Novi uredi HZZO-a nalaze se u prizemlju zgrade na adresi Obala maršala Tita 2, u prostoru nekadašnjeg Riviera Inženjeringa, koji je HZZO otkupio kako bi usluge osiguranicima bile što dostupnije i kvalitetnije.

\* također redovito smo pratili **radove na obnovi zgrade Policijske postaje Poreč**. Radovima je zamijenjena sva vanjska stolarija, postavljena energetska ovojnica s kvalitetnom toplinskom izolacijom te obnovljena fasada, krovište, a slijedi poboljšanje sustava grijanja te unutarnje uređenje prostora. Ukupna vrijednost investicije iznosi 1,2 milijuna eura s PDV-om, a projekt se najvećim dijelom financira iz državnog proračuna, s obzirom na to da je riječ o zgradi u vlasništvu Republike Hrvatske. Radovi se izvode fazno kako bi se osiguralo neometano funkcioniranje policijske postaje i pružanje svih usluga građanima.

\* početkom lipnja održana je svečanost podizanja **Plave zastave**. Na samom području Grada Poreča-Parenzo, vijori se 18 Plavih zastava na plažama i jednoj marini, od čega tri na gradskim plažama Špadići-Materada, Donji Špadići, te Gradskom kupalištu, dok su ostale na plažama koncesionara Plave Lagune d.d. i Valamar Riviere d.d.

\*Poreč je ostvario milijunto noćenje tri dana ranije nego prethodnu godinu, 27. lipnja, a tijekom sezone u suradnji s našom Turističkom zajednicom nastavili smo raditi na podizanju kvalitete destinacije, kao i novim programima i sadržajima za domaće i turiste, te posebno valorizirali novouređeni prostor marine za koncerte.

U izvještajnom razdoblju **održana su i primanja** za generalnu konzulicu Republike Italije u Rijeci Ivu Palmieri, predstavnike hitnih službi 112 povodom Europskog dana 112, vatrogasce povodom Dana sv. Florijana, kuglačice KK Istra Poreč Natašu Ravnić i Niku Štetić povodom uspjeha na svjetskom i europskom prvenstvu, „zlatnu“ ritmičarku Ianu Benčić, prvakinju u jahanju Evu Jurkotić, momčad i predstavnike Rukometnog kluba Poreč nakon uspješne sezone, srednjoškolca Petra Brajkovića povodom sudjelovanja na Mendeljejevljevoj kemijskoj olimpijadi u Brazilu te nagrađene učenike, učenike s prosjekom 5,00 i dobitnike Oskara znanja na kraju školske godine. U lipnju su održana su i primanja za uspješne učenike i učenice osnovnih škola Poreč, Finida, talijanske osnovne škole Bernardo Parentin i Umjetničke škole Poreč nagrađene na državnim i međunarodnim natjecanjima, kao i one koji su osvojili Oskar znanja i završili osnovnoškolsko obrazovanje s prosjekom 5.00.

U izvještajnom razdoblju **obilježeni su i svi važni datumi i obljetnice**, 80. godišnjice pogibije Joakima Rakovca kraj spomenika na trgu, na Križnjaku i u Memorijalnoj kući u Rakovcima, sjećanja na žrtve holokausta, pogibije Anton Grabara, Bruna Valentija, Ane Guštin, obilježavanja povodom Dana oslobođenja Poreča 30. travnja, Dana Europe i pobjede nad fašizmom, Dana državnosti i Dana antifašističke borbe. Obilježen je i Dan osoba s Down sindromom, Svjetski dan svjesnosti o autizmu, Dan planeta Zemlje, Svjetski dan pčela i Dan žena prigodnim primanjima.

Poreč je domaćin gotovo svakodnevnih događanja i manifestacija tijekom cijele godine, a uz već spomenute među najvećima su još i međunarodni sajam Promohotel, svjetsko plesno natjecanje Dancestar, Telemach dan sporta za djecu i mlade te program Porečko ljeto.

**Izvršeni su i manji komunalni radovi**: manja asfaltiranja u naseljima Kukci, Kosinožići, Stancija Diklić, u Špadićima i Velom Maju, Fuškulinu, Dračevcu i Ulici Tina Ujevića, kao i asfaltirano parkiralište s 21 parkirnim mjestom u Varvarima. Izvršena su nasipavanja puteva po naseljima po potrebi, uređene plaže i igrališta uoči sezone, uređene piknik zone u Buićima, Bonacima, Dračevcu, naselju Bolnica, kao i postavljenja nova punionica za bicikle uz trasu Parenzane. Nastavilo se sa postavljanjem optičke mreže koju vodi Hrvatski telekom, u naseljima Nova Vas, Stancija Diklić, Čimižin i Bolnica. Novu nadstrešnicu i kvalitetniji prostor za druženja dobili su boćalište u Velenikima, kao i društveni dom u Špadićima koji je proširen novom prostorijom.

Mogu zaključiti da smo u izvještajnom razdoblju nastavili provoditi dugoročne strategije održivog razvoja, politike racionalnog i odgovornog poslovanja, pratiti zacrtane planove, projekte i investicije razvojnog karaktera te društveno-socijalni program, a sve sa osnovnim ciljem održavanja dostignutih visokih standarda života i rada u našem gradu.

**2. Izvješća upravnih odjela Grada Poreča-Parenzo**

**IZVJEŠĆE**

**o radu Upravnog odjela za opću upravu**

**za razdoblje od 1. 1. do 30. 6. 2025. godine**

 Ovo izvješće obuhvaća prikaz poslova koji su se u Upravnom odjelu za opću upravu i gospodarstvo obavljali u razdoblju od 01.01. do 30.06.2025. godine. Ujedno se prikazuju broj i vrste odluka te druge aktivnosti Gradonačelnika i Gradskog vijeća u izvještajnom periodu.

Izvješće sadrži cjeline:

1. Organizacija, nadležnosti i opseg poslova,

2. Poslovi iz nadležnosti Gradonačelnika,

3. Poslovi iz nadležnosti Gradskog vijeća,

4. Opći poslovi,

5. Javna nabava,

6. Zaključak.

1. **Organizacija, nadležnosti i opseg poslova**

Odlukom o ustrojstvu upravnih tijela Grada Poreča („Službeni glasnik Grada Poreča– Parenzo“ br. 07/21) utvrđeno je ustrojstvo i područje rada Upravnog odjela za opću upravu koji se sastoji od:

1. Odsjeka za stručne poslove gradskih tijela,
2. Odsjeka za opće poslove i mjesnu samoupravu u čijem je sastavu i

- Odjeljak pisarne, i

1. Odsjeka za javnu nabavu.

Odsjek za stručne poslove gradskih tijela koordinira i prati rad Gradskog vijeća i njegovih radnih tijela, Gradonačelnika i njegovih radnih tijela, za one poslove za koje ih drugi upravni odjeli u Gradu ne prate, te obavlja ukupne stručne i administrativne poslove za Gradonačelnika i Gradsko vijeće. Izrađuje konačne tekstove općih i pojedinačnih akata koje donose Gradsko vijeće i Gradonačelnik, odgovoran je za njihovu autentičnost, kao i za zapisnike sa sjednica. Uređuje i objavljuje službeno glasilo Grada. Odgovoran je za protokol unutar Grada te obavlja korespondenciju u ime Gradonačelnika. Ostvaruje komunikaciju s javnošću u ime Grada, kao i sa zbratimljenim i drugim jedinicama lokalne samouprave te koordinira značajnije manifestacije u Gradu.

Odsjek za opće poslove i mjesnu samoupravu obavlja opće i kadrovske poslove za gradska upravna tijela, pomoćno-tehničke poslove za potrebe upravnih tijela Grada, poslove lokalne i mjesne samouprave, poslove pisarne kao i poslove vezane za vijeća nacionalnih manjina, civilnu zaštitu itd.

Odsjek za javnu nabavu bavi se utvrđivanjem ukupnih potreba za nabavom roba, radova i usluga, uspostavom baze podataka za nabavom roba, radova i usluga, planiranjem i provedbom postupaka javne nabave, izradom dokumentacije za nadmetanje i druge potrebne dokumentacije, sklapanjem i praćenjem izvršenja ugovora o javnoj nabavi i okvirnih sporazuma, vođenjem registra ugovora o javnoj nabavi i okvirnih sporazuma te drugim sličnim poslovima.

U Upravnom odjelu je u izvještajnom razdoblju sistematizirano 29 radna mjesta od čega je popunjeno 15 radnih mjesta na neodređeno vrijeme.

U izvještajnom razdoblju postojao je manjak službenika u nekim odsjecima unatoč čemu se nastojalo sve poslove i obveze izvršavati u definiranim rokovima.

Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem u lipnju 2025. godine.

 Tijekom izvještajnog razdoblja Upravni odjel za opću upravu je zaprimio i obradio 243 predmeta iz svoje nadležnosti,  254 predmeta iz nadležnosti Gradonačelnika i 35 predmet iz nadležnosti Gradskog vijeća, odnosno ukupno 532 predmeta.

 Osigurani su materijalni i organizacijski uvjeti za rad vijeća mjesnih odbora na području Grada i to za Mjesne odbore: Červar-Porat - Porto Cervera, Špadići-Veli Maj - Spada-Maio Grando, Nova Vas - Villanova, Mate Balota - Mate Balota, Joakim Rakovac - Joakim Rakovac, Novo Naselje - Santo Spirito, Varvari - Varvari, Žbandaj - Sbandati, Fuškulin - Foscolino i Baderna - Mompaderno.

 Osigurani su materijalni i organizacijski uvjeti za rad vijeća nacionalnih manjina te predstavnika slovenske nacionalne manjine u Gradu.

Na području odnosa s javnošću u izvještajnom razdoblju prema medijima redovito su upućivane obavijesti, pozivi i priopćenja. Izvršavane su i obveze temeljem Zakona o pravu na pristup informacijama, kao što su odgovori na upite fizičkih i pravnih osoba te izvješćivanje Povjerenika za informiranje.

Na mrežnoj stranici Grada [www.porec.hr](http://www.porec.hr) redovito su objavljivane vijesti o aktualnim događanjima u Gradu i u vezi Grada, odluke Gradonačelnika i Gradskog vijeća, Službeni glasnik Grada, oglasi, natječaji, obavijesti, Proračun, javna savjetovanja i drugo po potrebi, kao  obavijesti vezano za održavanje lokalnih izbora.

Nastavljena je dobra suradnja s medijima koji prate događanja u Gradu i rad gradske uprave, najviše s Glasom Istre, Radio Istrom, Radio Centrom-Studio Poreč, HRT Radio Pulom,  TV Novom, HRT-om, RTL-om, Novom TV te lokalnim web portalima.

U izvještajnom razdoblju odvijale su se i brojne protokolarne aktivnosti, izvršena su izvještavanja o raznim aktivnostima, a održale su se i tradicionalne manifestacije poput proslave Uskrsa, Dana Grada, Praznika rada, Adventa Poreč, sajmova Promohotel i Vinistra, velike sportske manifestacije poput Svjetskog prvenstva u rukometu, Svjetskog prvenstva u dvoranskom hokeju, Karate kupa, potom manifestacije humanitarni Dan dobrote, Dancestar i drugih, a obilježavani su i prigodni datumi poput obilježavanje godišnjic3e smrti Joakima Rakovca, Bruna Valentija, Ane Guštin i Antona Grabara, potom Dana državnosti, Dana sjećanja na holokaust i drugo.

Održavana je suradnja sa pobratimljenim gradovima, kao i gradovima prijateljima u zemlji i u inozemstvu kroz susrete s delegacijama gradova prijatelja povodom svečanosti Dana grada, kao i jačanje suradnje među srednjim školama Poreča i Siofoka kroz potpisivanje sporazuma u Siofoku, dok su učenici iz porečke SŠ Mate Balote posjetili francuski grad prijatelj Noisel i učenike škole Simone -Veil.

U izvještajnom razdoblju održani su lokalni izbori odnosno izbori za predstavnička i izvršna tijela Grada dok nisu održavani izbori za vijeća mjesnih odbora.

**2. Poslovi iz nadležnosti Gradonačelnika**

 Gradonačelnik je u izvještajnom razdoblju donio opće i pojedinačne akte iz svoje nadležnosti, te utvrdio prijedloge akata za Gradsko vijeće, po vrstama i oblastima prema sljedećem prikazu:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Oblast-upravno tijelo** | ODLUKE | ZAKLJUČCI | PLANOVI | UPUTE | PRAVILNICI | IZVJEŠĆA | IZJAVE | RJEŠENJA | ZAMOLBA | PROGRAMI | ISKAZ INTERESA | UKUPNO |
| Upravni odjel za opću upravu/Gradonačelnik  | **101** | **14** | **7** | **/** | **1** | **1** | **/** | **/** | **1** | **/** | **/** | **125** |
| Upravni odjel za financije | **2** | **8** | **/** | **/** | **/** | **1** | **/** | **/** | **/** | **/** | **/** | **11** |
| Upravni odjel za društvene djelatnosti  | **32** | **38** | **1** | **2** | **/** | **/** | **1** | **/** | **/** | **/** | **/** | **74** |
| Upravni odjel za gospodarstvo i EU fondove | **38** | **43** | / | / | / | / | / | **1** | / | **1** | **/** | **83** |
| Upravni odjel za komunalni sustav | **46** | **3** | / | / | / | / | / | / | / | / | **/** | **49** |
| Upravni odjel za prostorno planiranje i zaštitu okoliša | **24** | **9** | / | / | / | / | / | / | / | / | **1** | **34** |
| Unutarnji revizor | / | / | / | / | / | / | / | / | / | / | / | 0 |
| **UKUPNO** | **243** | **115** | **8** | **2** | **1** | **2** | **1** | **1** | **1** | **1** | **1** | **376** |

 Gradonačelnik je ujedno i predlagatelj gotovo svih akata koje je donijelo Gradsko vijeće u izvještajnom razdoblju.

**3. Poslovi iz nadležnosti Gradskog vijeća**

Gradsko vijeće je, u izvještajnom periodu zasjedalo na **3** sjednice sa **33** točaka dnevnog reda, odnosno prosječno **11** točaka po sjednici. Materijali s pozivima za sjednice, osim vijećnicima, dostavljaju se osobama određenima Poslovnikom o radu Gradskog vijeća.

 Odluke Gradskog vijeća se redovito dostavljaju nadležnim ministarstvima radi nadzora zakonitosti. U slučaju zaprimanja primjedbi/uputa za ispravkom akata od strane nadležnih ministarstava iste se prosljeđuju nadležnim upravnim odjelima na daljnje postupanje.

 Opći akti Gradskog vijeća, Gradonačelnika i drugih tijela po potrebi objavljuju se u ,,Službenom glasniku Grada Poreča-Parenzo“.

 Predstavnici sredstava javnog priopćavanja su redovno pratili sjednice Gradskog vijeća, kao i sve događaje u vezi Grada Poreča-Parenzo.

 Javnost rada Gradskog vijeća, Gradonačelnika, gradskih upravnih tijela, gradskih trgovačkih društava, ustanova i drugih pravnih osoba osigurava se praćenjem putem sredstava javnog priopćavanja, provedbom propisa o pravu na pristup informacijama, putem službene web stranice [www.porec.hr](http://www.porec.hr), objavama na društvenim mrežama i na druge pogodne načine.

**4. Opći poslovi**

U Upravnom odjelu se kontinuirano obavljaju opći poslovi za potrebe svih gradskih tijela i izvršavanja raznih zadataka iz gradske nadležnosti, kao što su održavanje uredskih prostora, osiguranje prostornih i tehničkih uvjeta za rad gradskih tijela, organizacija i podrška za provedbu svih izbora i referenduma na području Grada, te administrativna i tehnička podrška za Vijeća mjesnih odbora na području Grada Poreča-Parenzo kao i Vijeća nacionalnih manjina, poslovi vezani za zaštitu i spašavanje i civilnu zaštitu.

Izrađuju se akti o organizaciji gradskih upravnih tijela, obavljaju se pripreme i provođenje natječaja za prijam u službu službenika i namještenika, izrađuju pojedinačni akti za službeničke radne odnose, vodi cjelokupna kadrovska evidencija i dokumentacija te drugo po potrebi.

Obavljaju se poslovi pisarnice koji su stalni i opsežni, a sadrže prijam, evidentiranje i otpremu službene pošte, arhiviranje predmeta, održavanje arhive i korištenje arhivske građe za potrebe svakodnevnog rada gradskih upravnih i drugih tijela.

U izvještajnom periodu otpremljeno je 31.155 raznih poštanskih pošiljki, odnosno prosječno 5.193 pošiljki mjesečno.

Osim navedenih, u Upravnom se odjelu obavlja velik broj raznih drugih poslova za potrebe svih gradskih tijela, poslovi koji nisu u nadležnosti ostalih gradskih upravnih tijela te ostalo po potrebi.

**5. Javna nabava**

U izvještajnom razdoblju Upravni odjel, odnosno Odsjek za javnu nabavu, je provodio zakonom propisane postupke i pravila prilikom nabave roba, radova i usluga. Prilikom provedbe postupaka javne nabave vodilo se računa o osiguranju transparentnosti i pristupačnosti svim zainteresiranim osobama uz istovremeno postizanje najšireg društvenog nadzora nad potrošnjom javnih sredstava.

U izvještajnom razdoblju provedeno je ili je započeo postupak za ukupno 15 postupaka javne nabave, od čega 12 male vrijednosti, a 3 velike vrijednosti. Ugovoreno je 12 javnih nabava, poništeno 2 postupka.  Provedeno je 28 postupaka jednostavne nabave sukladno Odluci Grada: 4 za UO za opću upravu, 20 za UO za komunalni sustav, 2 za UO za društvene djelatnosti,  1 za UO za prostorno planiranje i zaštitu okoliša te 0 za UO za financije i 2 za UO za gospodarstvo i EU fondove. Do kraja izvještajnog razdoblja ugovoreno je njih 26.

Sukladno Zakonu o javnoj nabavi u odnosu na sve gospodarske subjekte poštovana su načela slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

**6. Zaključak**

 Upravni odjel za opću upravu je u izvještajnom razdoblju izvršio zadaće i obavio poslove radi kojih je ustrojen.

 U daljnjem periodu potrebno je, primjenom važećih propisa i upravne struke, poraditi na daljnjem unapređenju organizacije i osposobljenosti službenika, naročito radi smanjenja broja službenika zbog odlaska u mirovinu, dužih bolovanja, rodiljnih i roditeljskih dopusta i iz drugih razloga te radi osuvremenjivanja rada upravnih tijela. Potrebno je popuniti upražnjena radna mjesta sukladno planu prijema u službu, da bi se moglo redovito obavljati poslove Upravnog odjela prema standardima postavljenima gradskim i drugim propisima.

 Unatoč ograničenim sredstvima, nužno je trajno održavati i obnavljati sredstva za rad, kao što su zgrade u kojima djeluju Gradonačelnik, Gradsko vijeće i gradska upravna tijela, vozni park, prostorije za arhivu, informatička, uredska i komunikacijska oprema. Također u planu je nastavak uvođenja digitalizacije rada gradske uprave, kao moderne i efikasne javne uprave.

Prilog: tablica kao u tekstu

S poštovanjem,

PROČELNIK

 dr.sc. Darko Saftić

**UPRAVNI ODJEL ZA OPĆU UPRAVU - pregled propisanih i popunjenih radnih mjesta sa stanjem 30.06.2025.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici-namještenici** |
| **PROČELNIK**  | **VSS** | **1** | **1** | **Darko Saftić** |
| **VODITELJ ODSJEKA ZA STRUČNE POSLOVE GRADSKIH TIJELA** | **VSS** | **1** | **1** | **Lorena Poropat Bukara** |
| **VIŠI SAVJETNIK ZA****ZA ODNOSE S JAVNOŠĆU I PROTOKOL** | **VSS** | **1** | **1** | **Ajna Temimović** |
| **VIŠI STRUČNI SURADNIK ZA ODNOSE S JAVNOŠĆU I PROTOKOL** | **VSS** | **1** | **1** | **Vedrana Valić** |
| **SAVJETNIK ZA PRAVNE POSLOVE** | **VSS** | **1** | **-** | **-** |
| **VIŠI STRUČNI SURADNIK - PREVODITELJ** | **VSS** | **1** | **-** | **-** |
| **VIŠI STRUČNI SURADNIK ZA POSLOVE GRADSKIH TIJELA** | **VSS** | **1** | **1** | **Maja Šimonović Cvitko** |
| **STRUČNI SURADNIK ZA STRUČNE POSLOVE GRADSKIH TIJELA** | **VŠS** | **1** | **-** | **-** |
| **ADMINISTRATIVNI TAJNIK** | **SSS** | **1** | **-** | **-** |
| **VODITELJ ODSJEKA ZA OPĆE POSLOVE I MJESNU SAMOUPRAVU** | **VSS** | **1** | **1** | **Davor Poropat** |
| **SAVJETNIK ZA RAČUNARSTVO** | **VSS** | **1** | **-** | **-** |
| **REFERENT ZA MJESNU SAMOUPRAVU** | **SSS** | **2** | **-** |  |
| **REFERENT ZA OPĆE POSLOVE**  | **SSS** | **1** | **-** |  |
| **VODITELJ ODJELJKA PISARNE** | **VŠS** | **1** | **-** | **-** |
| **STRUČNI SURADNIK-KOORDINATOR POSLOVA PISARNE** | **VŠS** | **1** | **1** | **Đeni Beato Bertoša** |
| **REFERENT ZA POSLOVE PISARNE, ARHIVE I UREDSKO POSLOVANJE** | **SSS** | **2** | **1** | **Jelena Vojinović** |
| **REFERENT ZA PRIJEMNO OTPREMNE POSLOVE** | **SSS** | **1** | **-** | **-** |
| **VOZAČ** | **SSS** | **1** | **-** | **-** |
| **DOMAR-LOŽAČ** | **SSS** | **1** | **1** | **Dean Jovičević** |
| **DOSTAVLJAČ POŠTE** | **SSS** | **1** | **-** | **-** |
| **SPREMAČ** | **NSS** | **3** | **3** | **Milena Brčić****Jadranka Tomišin****Mira Marjanović** |
| **VRATAR** | **NSS** | **1** | **1** | **Marina Radošić** |
| **VODITELJ ODSJEKA ZA JAVNU NABAVU** | **VSS** | **1** | **1** | **Alja Udovičić** |
| **VIŠI STRUČNI SURADNIK ZA JAVNU NABAVU** | **VSS** | **1** | **1** | **Martina Golob Rupenović** |
| **ŞAVJETNIK ZA JAVNU NABAVU** | **VŠS** | **1** | **-** | **-** |
| **UKUPNO** |  | **29** | **15** |  |

**IZVJEŠĆE**

**o radu Upravnog odjela za financije**

**za razdoblje od 1. 1. do 30. 6. 2025. godine**

Ovaj Izvještaj ima za cilj prikazati rad Upravnog odjela za financije tijekom prve polovine proračunske 2025. godine. Izvješćem se nastoji predočiti aktivnosti upravnog odjela na najpribližniji način izvješćivanja utvrđen ISO standardom za izvješćivanje na lokalnoj razini.

Sukladno navedenom isti se sastoji od pet dijelova, i to: I. Najvažnije akcije u izvještajnom razdoblju; II. Organizacijska struktura i nadležnosti; III. Akti Gradskog vijeća i Gradonačelnika; IV. Ciljevi; V. Realizacija neposrednih zadataka.

1. **NAJVAŽNIJE AKCIJE U IZVJEŠTAJNOM RAZDOBLJU**

Upravni odjel za financije je u izvještajnom razdoblju obavljao poslove i zadatke definirane Zakonom o proračunu i njemu pratećim aktima, propisima koji uređuju financijsko i računovodstveno poslovanje kao i onima iz područja radnih odnosa, dohotka, poreza i doprinosa i drugih oblasti.

Upravni odjel prati rad svih službi gradske uprave i proračunskih korisnika s kojima je usko povezan, a glavna aktivnost odjela usmjerena je na izradu i praćenje izvršavanja proračuna.

U izvještajnom razdoblju proveden je postupak sastavljanja i predaje Izjave o fiskalnoj odgovornosti kojom Gradonačelnik potvrđuje zakonito, namjensko i svrhovito korištenje sredstava te učinkovito i djelotvorno funkcioniranje sustava unutarnjih kontrola u okviru proračunom utvrđenih sredstava, radi ispunjavanja zakonske obveze propisane člankom 34. Zakona o fiskalnoj odgovornosti po kojem je Gradonačelnik dužan svake godine za prethodnu proračunsku godinu, za razdoblje u kojem je obnašao dužnost, odnosno obavljao poslove čelnika, sastaviti Izjavu o fiskalnoj odgovornosti. Zaprimljene su Izjave o fiskalnoj odgovornosti proračunskih korisnika i trgovačkih društava u vlasništvu ili većinskom vlasništvu Grada, te je izvršena formalna kontrola propisane dokumentacije.

Izrađeni su godišnji financijski izvještaji za 2024. godinu kao i konsolidirani izvještaj, kojim se podaci proračunskih korisnika i proračuna Grada prezentiraju kao da se radi o jednom subjektu s ciljem dobivanja informacije o proračunu kao cjelini.

 U izvještajnom razdoblju proveden je postupak izrade Godišnjeg izvještaja o izvršenju proračuna Grada Poreča-Parenzo za 2024. godinu, te je isti u zakonskom roku upućen Gradonačelniku i Gradskom vijeću na usvajanje.

1. **ORGANIZACIJSKA STRUKTURA I NADLEŽNOSTI**

 Sukladno važećim aktima Grada Poreča-Parenzo, Upravni odjel za financije djeluje kao samostalno upravno tijelo Grada i to kroz jedan Odsjek i jedan Odjeljak.

 Temeljem Odluke o ustrojstvu upravnih tijela Grada Poreča-Parenzo („Službeni glasnik Grada Poreča-Parenzo” br. 07/21) Upravni odjel za financije sastoji se od:

1. Odsjeka za proračun i financije i

2. Odjeljka za utvrđivanje i naplatu vlastitih prihoda

Sukladno Pravilniku o unutarnjem redu upravnih tijela Grada Poreča („Službeni glasnik Grada Poreča-Parenzo”, broj 08/21) u Upravnom odjelu za financije sistematizirano je 16 radnih mjesta od čega je popunjeno 12 radnih mjesta:

* Pročelnica – Tatjana Matošević
* Pomoćnica pročelnika – Karmen Pilat

ODSJEK ZA FINANCIJE I PRORAČUN

* Savjetnica za proračun i financije – Sanja Kepčija
* Viša stručna suradnica za računovodstvo – Lara Baranašič, Paulina Tomašić
* Stručna suradnica za obračun plaća, naknada i računovodstvo – Mirjana Radovan Ritoša
* Referentica za likvidaturu i blagajnu- Sanija Legović
* Referentica za analitičke evidencije i uredsko poslovanje – Ivana Beaković

ODJELJAK ZA UTVRĐIVANJE I NAPLATU VLASTITIH PRIHODA

* Voditeljica odjeljka za utvrđivanje i naplatu vlastitih prihoda – Mirjana Pršurić- Todorović
* Stručna suradnica za utvrđivanje i naplatu prihoda – Majda Čehić, Sonja Sablić
* Referentica za naplatu prihoda i saldakonta – Davorka Jelenić
1. **AKTI GRADSKOG VIJEĆA I GRADONAČELNIKA**

U izvještajnom su razdoblju iz oblasti predmeta o kojima odluke donosi Gradonačelnik pripremljeni prijedlozi za dva zaključaka, četiri odluke i dva izvještaja, dok su Gradskom vijeću na razmatranje i donošenje odgovarajućih odluka upućena četiri prijedloga odluka i jedan prijedlog zaključka.

Popis odgovarajućih akata Gradonačelnika i Gradskog vijeća po upućenim prijedlozima Upravnog odjela naveden je u Izvještaju o radu Upravnog odjela za opću upravu.

1. **CILJEVI**

Ciljevi koje Upravni odjel za financije ostvaruje, utvrđeni su Odlukom o ustrojstvu upravnih tijela Grada Poreča-Parenzo u svrhu realizacije Proračuna Grada Poreča-Parenzo te se unutar odjela obavljaju svi poslovi koji se odnose na financijsko poslovanje i to:

* blagajničko poslovanje, obračun i isplata plaća, kontrola naloga za plaćanje sukladno financijsko-računovodstvenim propisima, plaćanje temeljem naloga nadležnih gradskih tijela i osoba, vođenje evidencije ulaznih računa, evidentiranje, pohranjivanje i aktiviranje izdanih i primljenih sredstava osiguranja plaćanja,
* planiranje i izrada prijedloga Proračuna, planiranje i praćenje likvidnosti Grada, kontrola izvršavanja Proračuna, izrada kvartalnih i godišnjeg financijskog izvještaja, izrada polugodišnjeg i godišnjeg izvještaja o izvršenju Proračuna, provedba postupaka vezanih za zaduživanje Grada i davanje jamstava, praćenje zaduživanja i izrada izvješća o stanju duga,
* vođenje knjigovodstva Proračuna, analitičkih knjigovodstvenih evidencija poslovnih promjena i transakcija nastalih na imovini, vođenje evidencija obveza i potraživanja, o izdanim i primljenim jamstvima i garancijama, sastavljanje financijskih izvješća u skladu s propisima,
* naplate lokalnih poreza i drugih gradskih prihoda i to: razrez i naplata lokalnih poreza, sudjelovanje u naplati prihoda od prodanih gradskih stanova, komunalnog doprinosa, komunalne naknade, naknade za priključenje, spomeničke rente, te ostalih prihoda Grada čija naplata nije povjerena drugom upravnom tijelu,
* praćenje naplate i pokretanje postupka prisilne naplate odnosno provođenje ovrha za prihode Grada čija naplata nije povjerena drugom upravnom tijelu,
* obavljanje poslova u žalbenim postupcima i postupcima prisilne naplate za prihode Grada čija naplata nije povjerena drugom upravnom tijelu,
* vođenje sintetičkih, analitičkih i pomoćnih knjigovodstvenih evidencija za potrebe proračuna.
1. **REALIZACIJA NEPOSREDNIH ZADATAKA**

U izvještajnom razdoblju Upravni odjel za financije je sve aktivnosti obavljao u skladu s zaključcima gradskih tijela, važećim zakonskim propisima i sredstvima određenim Proračunom Grada Poreča-Parenzo.

 U Upravnom odjelu za financije se:

* Svakodnevno izvršava proračun kroz likvidaturu, ispostavljanje i provođenje svih potrebnih dokumenata u platnom prometu u zemlji i inozemstvu. Izvršavanje se prati financijski u propisanim evidencijama - dnevniku, glavnoj knjizi, saldakontima kupaca i dobavljača, knjizi javnog duga, knjizi nabavki dugotrajne imovine, knjizi blagajne, u analitičkoj evidenciji isplata zaposlenicima i vanjskim suradnicima, knjizi izdanih i zaprimljenih instrumenata osiguranja plaćanja te u analitičkoj evidenciji sklopljenih ugovora s praćenjem izvršenja.
* Mjesečno redovito obavljaju poslovi koji se odnose na procjenu mase za isplatu plaća, obračun i isplatu plaća i naknada zaposlenicima i vanjskim suradnicima, zahtjevi za refundaciju od HZZO-a, izvještaj o izvršenju proračuna, propisani porezni i statistički izvještaji, JOPPD obrazac i obrazac PDV, vrše se mjesečna usklađivanja sa gradskim odjelima i proračunskim korisnicima.
* Tromjesečno izrađuju financijski izvještaji o izvršenju proračuna na propisanim obrascima i to PR-RAS, Obveze i Bilješke, za potrebe izvještavanja nadležnih tijela. Za drugo tromjesečje navedena izvješća izrađuju se i kao konsolidirana s izvješćima 11 proračunskih korisnika (bez vijeća nacionalnih manjina). Tromjesečno se izrađuju i izvještaji o zaduživanju proračuna za potrebe Ministarstva financija.
* Polugodišnje izrađuje polugodišnji izvještaj o izvršenju proračuna.
* Godišnje izrađuje godišnji izvještaj o izvršenju proračuna te financijski izvještaj na propisanim obrascima i to PR-RAS, BIL, RAS-funkcijski, P-VRIO, OBVEZE i Bilješke, za potrebe izvještavanja nadležnih tijela. Navedena financijska izvješća se izrađuju i kao konsolidirana s izvješćima 11 proračunskih korisnika (bez vijeća nacionalnih manjina). Izrađuju se i statistički izvještaji o investicijama, plaćama i proračunu, te OPZ-STAT-1 statističko izvješće o dospjelim a nenaplaćenim potraživanjima

 Prema potrebi obavlja se i niz drugih poslova kao što je pružanje stručne pomoći ostalim tijelima gradske uprave i proračunskim korisnicima, suradnja s FINA-om, tijelima Istarske županije, Državnim uredom za reviziju, Ministarstvom financija, Poreznom upravom, HZMO, HZZO i ostalim tijelima i službama.

 U Upravnom odjelu za financije kroz Glavnu knjigu Proračuna u razdoblju od 01. siječnja do 30. lipnja 2025. godine proknjiženo je sveukupno 56.977 knjigovodstvenih stavki po svim vrstama ulazno-izlazne dokumentacije.

 U Odjelu se također putem lokalne riznice vodi likvidatura i za sve proračunske korisnike Grada Poreča-Parenzo:

* DV Radost Poreč
* DV Paperino Poreč
* DV Poreč-Parenzo Poreč
* OŠ Poreč
* OŠ Finida Poreč
* TOŠ Bernardo Parentin Poreč
* Pučko otvoreno učilište Poreč
* Gradska knjižnica Poreč
* Zavičajni muzej Poreštine
* Umjetnička škola Poreč
* CPUZ Zdravi Grad Poreč
* Javna vatrogasna postrojba Poreč
* Vijeća nacionalnih manjina (vijeće albanske nacionalne manjine, vijeće bosanske nacionalne manjine, vijeće srpske nacionalne manjine, vijeće talijanske nacionalne manjine).

 Za svakog se proračunskog korisnika vodi zasebna knjiga ulaznih računa te je u izvještajnom razdoblju evidentirano ukupno 10.290 ulaznih računa i 4.113 knjižnih zapisa proračunskih korisnika. Svakodnevno se prati, formira i dostavlja Izvod za svakog proračunskog korisnika zasebno, a čine ga sve ulazne i izlazne stavke po kontima.

 Iz Upravnog odjela za društvene djelatnosti preuzimaju se spiskovi prema kojima se vrše isplate korisnicima socijalnog programa što podrazumijeva isplate za pomoć umirovljenicima, naknade za novorođenčad, pomoći za stanovanje socijalno ugroženih osoba, izvanredne pomoći, pomoći nezaposlenima, sufinanciranje prijevoza učenicima te isplate stipendija za učenike i studente Grada Poreča-Parenzo, ukupno kroz 156 zbrojnih naloga te 4075 knjižnih zapisa. Prosječno se mjesečno obradila i izvršila isplata za 302 korisnika.

 Vodi se i evidencija ugovora o korištenju sredstava iz proračuna na temelju kojih se vrše mjesečne ili polugodišnje isplate te isplate temeljem zahtjeva pojedinih udruga. U aplikaciju Registar ugovora unose se podaci o svakom sklopljenom ugovoru, a u prvoj polovini 2025. godine evidentirano je 201 ugovora.

 Uz navedeno, u izvještajnom je razdoblju u Odjelu uvedeno 2.411 ulaznih računa provedeno je 1 kompenzacija i ispostavljeno izlaznih računa kako slijedi:

* 1.386 računa za spomeničku rentu
* 59.409 računa/uplatnica za komunalnu naknadu i naknadu za uređenje voda
* 174 uplatnica za najam stana
* 204 uplatnica za otplatu stana
* 172 računa za zakupninu
* 6.869 računa za ostale prihode.

Ispostavljeni izlazni računi za ostale prihode odnose se na komunalni doprinos, neovlašteno korištenje poslovnih prostora u vlasništvu Grada, naknade za nezakonito izgrađene zgrade u prostoru, prodaju nekretnina i zgrada, zakup i prodaju zemljišta u vlasništvu države, zakup građevinskog zemljišta, koncesije i koncesijska odobrenja, naknade za koncesije na pomorskom dobru, naknadu za autotaksi prijevoz te druge prihode.

Kontinuirano se obavljaju svi poslovi vezani za utvrđivanje poreznih obveznika, obračun, razrez i naplatu gradskih poreza.

U izvještajnom razdoblju izvršen je razrez poreza na kuće za odmor te je izdano 15 rješenja te razrez poreza na nekretnine za kojeg je izdano 4071 rješenja. Kontinuirano se ažurira baza obveznika, izrađuju ispravci izdanih rješenja te zadužuju novi obveznici. Nadalje, izdano je 240 rješenja za porez na korištenje javne površine i 1436 razreza poreza na potrošnju alkoholnih i bezalkoholnih pića prema Obrascu PP MI-PO, a sve u skladu s Odlukom o lokalnim porezima Grada Poreča, koja je na snagu stupila 01.01.2025. godine.

 Istovremeno su poduzimane radnje radi učinkovite naplate gradskih prihoda, što uključuje kontinuirano usklađenje otvorenih stavaka s dužnicima, slanje opomena gradskim dužnicima u prvoj polovini godine, te pokretanje ovršnih postupaka u drugom polugodištu.

U izvještajnom razdoblju dužnicima je upućeno ukupno 1775 opomena radi naplate najma za stanove, zakupnine i naknada za uređenje voda . Na izdanim uplatnicama za naplatu poreza na kuće za odmor i komunalne naknade, naznačen je iznos dospjelog duga te isto također smatra dostavljenom opomenom.

 Upravni odjel obavlja računovodstvene poslove za gradsko trgovačko društvo Dom Poreč d.o.o.. Navedeno podrazumijeva praćenje propisa iz područja računovodstva trgovačkih društava, vođenje propisanih pomoćnih i glavnih knjiga, obavljanje poslova platnog prometa, obračuna i isplate plaća, obračuna poreza na dodanu vrijednost, praćenje stanja sredstava na poslovnom računu, kao i sastavljanje svih propisanih statističkih i financijskih izvještaja (tromjesečnih i godišnjih), te ostalih izvještaja i prikaza podataka za potrebe uprave - direktora trgovačkih društava.

**ZAKLJUČAK**

 Tijekom izvještajnog razdoblja Upravni odjel za financije je obavljao stručne i administrativne poslove u okviru svoje nadležnosti, sukladno važećim propisima i aktima Grada Poreča-Parenzo u uspješnoj suradnji s ostalim upravnim odjelima te proračunskim i izvanproračunskim korisnicima.

 **Pročelnica**

 **Tatjana Matošević**

**IZVJEŠĆE**

**o radu Upravnog odjela za društvene djelatnosti**

**za razdoblje od 1. 1. do 30. 6. 2025. godine**

Ovo izvješće obuhvaća prikaz poslova koji su se u Upravnom odjelu za društvene djelatnosti (dalje: Upravni odjel) obavljali za potrebe rada Gradonačelnika, Gradskog vijeća, gradskih upravnih odjela, proračunskih korisnika, drugih korisnika i drugih po potrebi, za period od 1.1. do 30.6.2025. godine.

Izvješće sadrži cjeline:

1.Organizacija, nadležnosti i opseg poslova,

2. Poslovi iz nadležnosti Upravnog odjela,

 2.1. Poslovi vezani za rad Gradonačelnika i Gradsko vijeće

 2.2. Poslovi vezani za rad ustanova i udruga

 2.3. Ostali poslovi u nadležnosti Upravnog odjela

 2.4. Poslovi vezani za rad radnih tijela Gradonačelnika i Gradskog vijeća

3. Zaključni stavovi.

**1.Organizacija, nadležnosti i opseg poslova**

Upravni odjel jedan je od sedam upravnih odjela Grada Poreča-Parenzo i ima dvije niže ustrojstvene jedinice i to: Odsjek za predškolski odgoj, obrazovanje kulturu, tehničku kulturu, sport i rekreaciju i Odsjek za socijalnu skrb, zdravstvenu zaštitu, mlade i civilno društvo.

U Odsjeku za predškolski odgoj, obrazovanje kulturu, tehničku kulturu, sport i rekreaciju obavljaju se :

- poslovi osiguravanja javnih potreba: u području predškolskog odgoja i obrazovanja, obrazovanja, kulture, tehničke kulture te sporta i rekreacije,

- poslovi osiguravanja financijskih i materijalnih uvjeta za rad ustanova u prethodno navedenim područjima kojima je osnivač Grad Poreč-Parenzo i praćenja njihovog poslovanja,

- poslovi pripreme prijedloga za utvrđivanje programa predškolskog odgoja i obrazovanja (dječji vrtići) i obrazovanja (osnovne i srednje škole, druge ustanove) iznad državnih standarda, koji se financiraju iz gradskog Proračuna,

- stručni i administrativni poslovi za pripremu i provođenje određenih postupaka javne nabave za potrebe ustanova u obrazovanju, po potrebi i u drugim naprijed navedenim područjima,

- poslovi pripreme i objavljivanja natječaja za financiranje programa i projekata udruga u području kulture, tehničke kulture, sporta i rekreacije i praćenja njihova rada,

- poslovi poticanja razvoja civilnog društva u svrhu ostvarivanja interesa i potreba stanovništva u navedenim područjima,

- poslovi predlaganja i sudjelovanja u izradi strateških dokumenata u naprijed navedenim područjima,

- ostali slični poslovi.

U Odsjeku za socijalnu skrb, zdravstvenu zaštitu, mlade i civilno društvo obavljaju se:

- poslovi osiguravanja javnih potreba u području socijalne skrbi i zdravstvene zaštite,

- poslovi osiguravanja financijskih i materijalnih uvjeta za rad ustanova u području socijalne skrbi kojima je osnivač ili suosnivač Grad Poreč-Parenzo i praćenja njihovog poslovanja,

- poslovi zaštite i unapređenja kvalitete življenja te unapređenja zdravstvene zaštite i veterinarskih usluga za javne potrebe na području Grada Poreča-Parenzo,

- stručni i administrativni poslovi za pripremu i provođenje postupaka javne nabave u području unapređenja zdravstvene zaštite i veterinarskih usluga,

- poslovi pripreme i objave natječaja za financiranje programa i projekata udruga u području socijalne skrbi i udruga mladih i za mlade i praćenja njihova rada,

- poslovi poticanja razvoja civilnog društva u svrhu ostvarivanja interesa i potreba stanovništva u navedenim područjima,

- poslovi predlaganja i sudjelovanja u izradi strateških dokumenata u području socijalne skrbi i zdravstvene zaštite, mladih i razvoja civilnog društva,

- ostali slični poslovi.

U Upravnom odjelu je Pravilnikom o unutarnjem redu upravnih tijela Grada, koji je na snazi od 22.9.2021. godine, te Izmjenama i dopunama koji je na snazi od 25.kolovoza 2025. godine, sistematizirano dvanaest radnih mjesta, od čega je u izvještajnom razdoblju na neodređeno vrijeme bilo popunjeno sedam radnih mjesta. Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem na dan 30. lipanj 2024. godine.

U Upravnom odjelu je u izvještajnom razdoblju zaprimljeno ukupno 475 predmeta, riješeno je 372 predmeta ili 78 %, neriješenih je (u rješavanju) 103 predmeta ili 22 %. Od navedenog broja neriješenih predmeta, 63 predmeta (61 %) se odnosi na predmete koji se vode kroz cijelu godinu i arhiviraju početkom naredne godine, dok se 40 predmeta (39 %) odnosi na ostale zahtjeve.

|  |  |  |  |
| --- | --- | --- | --- |
| PODRUČJE | ZAPRIMLJENO | RIJEŠENO | U RJEŠAVANJU |
|  | broj | % | broj | % | broj | % |
| Predškolski odgoj | 37 | 7,78 | 29 | 7,80 | 8 | 7,77 |
| Obrazovanje | 17 | 3,58 | 9 | 2,42 | 8 | 7,77 |
| Kultura | 38 | 8 | 20 | 5,38 | 18 | 17,48 |
| Sport | 5 | 1,05 | 3 | 0,81 | 2 | 1,94 |
| Tehnička kultura | 0 | 0 | 0 | 0 | 0 | 0 |
| Socijalna skrb – upravni postupak | 240 | 50,53 | 240 | 64,52 | 0 | 0 |
| Socijalna skrb – neupravni postupak | 70 | 14,74 | 32 | 8,60 | 38 | 36,89 |
| Zdravstvena zaštita | 4 | 0,84 | 3 | 0,81 | 1 | 0,97 |
| Razvoj civilnog društva u društvenim djelatnostima | 42 | 8,84 | 27 | 7,26 | 15 | 14,56 |
| Zaštita okoliša | 2 | 0,42 | 0 | 0 | 2 | 1,94 |
| Ostalo | 20 | 4,21 | 9 | 2,41 | 11 | 10,68 |
| Ukupno | 475 | 100,00 | 372 | 100,00 |  103 | 100,00 |

Osim postupanja po podnesenim zahtjevima, svakodnevno se vrši obrada zahtjeva gradskih ustanova za plaćanja iz Proračuna (lokalna riznica). U izvještajnom razdoblju obrađeno je 1532 takva zahtjeva.

**2. Poslovi iz nadležnosti Upravnog odjela**

Poslovi iz nadležnosti Upravnog odjela mogu se raščlaniti na poslove vezane za:

- rad Gradonačelnika i Gradskog vijeća,

- rad ustanova i udruga,

- ostali poslovi u nadležnosti Upravnog odjela,

- rad radnih tijela Gradonačelnika i Gradskog vijeća.

**2.1. Poslovi vezani za rad Gradonačelnik i Gradsko vijeće**

Iz nadležnosti i na prijedlog Upravnog odjela Gradonačelnik je u izvještajnom razdoblju razmatrao i prihvatio prijedloge koji su mu upućeni na razmatranje i donošenje, ukupno .... prijedloga, te po istima donio 32 odluke, 38 Zaključaka, 1 Izjava, 2 Upute i 2 Plana, dok je Gradskom vijeću na razmatranje i donošenje odgovarajućih odluka iz nadležnosti ovog Upravnog odjela upućeno 10 prijedloga.

**2.2. Poslovi vezani za rad ustanova i udruga**

U izvještajnom razdoblju Upravni odjel pratio je i nadzirao rad *predškolskih ustanova* kojih je osnivač Grad (Dječjih vrtića „Radost“ i „Paperino“), kao i ustanova kojih su osnivačice fizičke osobe (Dječjih vrtića “Crvenkapica“ i „101 dalmatinac), te je obavljao poslove vezane uz prijenos financijskih sredstava ovim ustanovama iz gradskog proračuna kao i ostale stručne i administrativno-tehničke poslove vezane uz njihovo poslovanje.

Kao osnivač *osnovnih škola* (Osnovne škole Poreč, Talijanske osnovne škole-Scuola elementare italiana „Bernardo Parentin“, Osnovne škole Finida i Umjetničke škole Poreč), Grad, putem Upravnog odjela, obavlja poslove vezane uz prijenos sredstava iz državnog proračuna kojima se osigurava minimalni financijski standard osnovnih škola (decentralizirana sredstva) i poslove vezane uz sufinanciranje programa škola iznad minimalnog standarda, a koji se financiraju iz gradskog proračuna i/ili iz drugih izvora. Osim ovih poslova, Upravni odjel obavljao je stručne i administrativno-tehničke poslove vezane uz zahtjeve navedenih ustanova upućene Upravnom odjelu, Gradonačelniku i Gradskom vijeću na rješavanje kao i druge poslove vezane uz poslovanje ovih ustanova. Osim programa osnovnih škola, Grad Poreč-Parenzo sufinancira programe i projekte naših srednjih škola (SŠ Mate Balote i SŠ Antona Štifanića), koji se ne financiraju iz županijskog i/ili državnog proračuna, te su obavljani poslovi vezani uz realizaciju istih.

Program javnih potreba u *kulturi* realizira se putem ustanova u kulturi kojih je osnivač Grad (Pučkog otvorenog učilišta, Zavičajnog muzeja Poreštine-Museo del territorio parentino i Gradske knjižnice Poreč), te putem udruga čije projekte i programe Grad sufinancira.  U izvještajnom razdoblju Grad je sufinancirao realizaciju projekata i programa udruga s kojima ima zaključene ugovore (Udruga mladih „Urbana subkulturna baza“, MOT 08-Studio za izvedbene umjetnosti, Zajednica Talijana Poreč, Zajednica Srba Poreč-Parenzo, Plesna udruga Ritam). Upravni odjel pratio je i nadzirao realizaciju rashoda ustanova i udruga, te je obavljao i ostale stručne i administrativno-tehničke poslove vezane uz zahtjeve upućene Upravnom odjelu, Gradonačelniku i Gradskom vijeću na rješavanje, kao i druge poslove vezane uz poslovanje ustanova i udruga.

Program javnih potreba u *sportu* realizira se putem Sportske zajednice Grada Poreča i putem udruge čiji projekt Grad sufinancira. Sportska zajednica okuplja sportske klubove i obavlja poslove vezane uz djelovanje klubova. U izvještajnom razdoblju putem Sportske zajednice sufinancirala se redovna djelatnost klubova, zajedničke potrebe klubova, troškovi za EU natjecanja sportskih klubova i održavanje sportskih objekata. Uloga Upravnog odjela je da prati i nadzire realizaciju rashoda, što je činio i u ovom izvještajnom razdoblju. Obavljani su poslovi vezani uz prijenos financijskih sredstava iz gradskog Proračuna Sportskoj zajednici i udruzi Body building klub „Veli Jože“ klub, te ostali stručni i administrativno-tehnički poslovi vezani uz zahtjeve upućene Upravnom odjelu, Gradonačelniku i Gradskom vijeću na rješavanje kao i drugi poslovi vezani uz realizaciju ovog Programa.

Program javnih potreba u *zdravstvenoj zaštiti* provodi se sufinanciranjem programa i projekata ustanova i drugih pravnih osoba s kojima Grad ima zaključene ugovore o sufinanciranju programa i projekata. Grad sufinancira: rad Službe hitne medicinske pomoći u Poreču, projekt „Prevencija kardiovaskularnih bolesti na području Grada Poreča“ koji se realizira u Ispostavi Istarskih domova zdravlja u Poreču, te druge programe i projekte koji se provode u suradnji s Institutom za poljoprivredu i turizam u Poreču, Nastavnim zavodom za javno zdravstvo Istarske županije (Savjetovalište za prehranu, Savjetovalište za spolno i reproduktivno zdravlje mladih), Savjetovalištem za oboljele od raka dojke Istarskih domova zdravlja i Veterinarskom bolnicom Poreč. Sufinancirani programi i projekti odnose se na: prevenciju bolesti, kontrolu i praćenje bolesti kojih su prijenosnici domaće životinje, aktivnosti vezane uz smanjivanje populacije galebova, sterilizaciju, kastraciju i udomljavanje napuštenih pasa i slobodnoživućih mačaka, te na kontrolu i praćenje invazivnih vrsta na području Poreštine koje ugrožavaju ljudsko zdravlje, bioraznolikost i pejzažne vrijednosti. Upravni odjel nadzire realizaciju programa, projekata i rashoda, obavlja poslove vezane uz prijenos financijskih sredstava iz gradskog Proračuna i druge stručne i administrativno-tehničke poslove vezane uz realizaciju ovog Programa.

Program javnih potreba u *socijalnoj skrbi* realizira se sufinanciranjem programa ustanova socijalne skrbi (Doma za starije i nemoćne osobe Poreč i ustanova kojih je Grad Poreč-Parenzo osnivač ili suosnivač - Centra za pružanje usluga u zajednici Zdravi Grad Poreč i Dnevnog centra za rehabilitaciju Veruda-Pula), programa socijalne skrbi koji se realizira na temelju Odluke o socijalnoj skrbi i drugih Odluka, te projekata udruga.

U izvještajnom razdoblju Grad je sufinancirao programe sedamudruga u socijalnoj skrbi koje svoje programe realiziraju na području Poreča, a sjedište im je na području Poreča ili Istarske županije (Klub liječenih alkoholičara, Udrugu roditelja osoba s kombiniranim smetnjama u psihofizičkom razvoju IŽ, Društvo invalida Poreč, Udrugu gluhih i nagluhih Istarske županije, Udrugu umirovljenika „Klub Galija“ Poreč, Udrugu slijepih Istarske županije i Društvo distrofičara Istre).

Na temelju ugovora o korištenju sredstava Proračuna zaključenih s ustanovama i udrugama Upravni odjel prati i nadzire realizaciju njihovih programa i projekata te rashoda, obavlja poslove vezane uz prijenos financijskih sredstava iz gradskog Proračuna, obavlja i druge poslove vezane uz zahtjeve upućene Upravnom odjelu, Gradonačelniku ili Gradskom vijeću na rješavanje, kao i ostale stručne i administrativno-tehničke poslove vezane uz realizaciju ovog Programa.

U području *razvoja civilnog društva* Grad je u izvještajnom razdoblju sufinancirao projekte udruga koje okupljaju djecu i mlade, udruga koje njeguju sjećanja na II. svjetski i Domovinski rat i udruge koja se bavi razvojem građanskog društva (ukupno devet udruga: Društvo naša djeca Poreč, Centar za građanske inicijative Poreč, Udrugu antifašističkih boraca, Udrugu dragovoljaca i veterana Domovinskog rata , Udrugu Capybara, Matematičko društvo Istra, Udrugu Mordele, Udrugu Štriga te Centar za građanske inicijative), te rad Zaklade za poticanje partnerstva i razvoja civilnog društva iz Pule (financira se realizacija malih projekata u lokalnim zajednicama putem javnog natječaja). S navedenim udrugama Grad ima zaključene ugovore o korištenju sredstava na temelju kojih je nadzirao realizaciju projekata i rashoda, a obavljao je i ostale stručne i administrativno-tehničke poslove.

**2.3. Ostali poslovi u nadležnosti Upravnog odjela**

Projekt Mjesnog odbora Baderna pod nazivom „Djeci našeg malog mjesta“ realizirao se i u izvještajnom razdoblju, a Grad Poreč-Parenzo nastavio je sufinancirati njegovu realizaciju, kao i troškove zakupa stana za potrebe vjerskog službenika (imama) Islamske zajednice u Hrvatskoj-Medžlis Islamske zajednice u Poreču, te su obavljani poslovi vezani uz prijenos financijskih sredstava za ove namjene.

U području *obrazovanja* obavljani su poslovi vezani uz dodjelu i isplaćivanje učeničkih i studentskih stipendija, prijevoz učenika osnovnih i srednjih škola, pomoćnike u nastavi, produženi boravak u OŠ J. Rakovca u Sv. Lovreču, prehranu učenika u osnovnim školama, te drugi poslovi.

U području *zdravstvene zaštite* Grad Poreč-Parenzo nastavio je financirati najam stanova za liječnike (koji rade rade u Hitnoj medicinskoj službi u Poreču), te su obavljani poslovi vezani uz prijenos financijskih sredstava za ove potrebe.

U području *socijalne skrbi* obavljani su poslovi vezani uz korisnike koji ostvaruju pravo na socijalne naknade i pomoći temeljem Odluke o socijalnoj skrbi i drugih Odluka vezanih uz realizaciju ovog programa (Odluke  o isplati naknade za novorođeno dijete za 2025. godinu, Odluke o naknadi umirovljenicima s malim prihodima za 2025. godinu, Odluke o pomoći građanima koji se nalaze u teškoj socio-ekonomskoj situaciji izazvanoj rastom cijena energenata za 2025. godinu, Odluke o novčanoj pomoći građanima koji u 2025. godini ostanu bez stalnog zaposlenja).

Na temelju ugovora zaključenog s Veterinarskom bolnicom iz Poreča obavljani su poslovi vezani uz sufinanciranje obavljanja poslova veterinarsko-higijeničarske službe i skloništa za životinje.

Upravni odjel je u izvještajnom razdoblju proveo jedan postupak temeljem Zakona o javnoj nabavi i to postupak javne nabave Prijevoz učenika osnovnih škola čijih je osnivač Grad Poreč-Parenzo, dva postupka jednostavne nabave (Veterinarske usluge sakupljanja i zbrinjavanja napuštenih ili izgubljenih životinja na području Grada Poreča–Parenzo, Veterinarske usluge sakupljanja i zbrinjavanja lešina životinja i ostalih nusproizvoda na području Grada Poreča-Parenzo) te tri postupka jednostavne nabave izravno ugovaranje-sklapanjem ugovora (Stručni nadzor nad opremanjem Dječjeg vrtića Nova Vas**,** Izrada analize postojećeg stanja zgrade SRC Veli Jože,Završni radovi na izgradnji Dječjeg vrtića Varvari).

**2.4. Poslovi vezani za rad radnih tijela Gradonačelnika i Gradskog vijeća**

Upravni odjel obavlja stručne i administrativno-tehničke poslove, izrađuje prijedloge akata i stručne materijale s pozivima za sjednice radnih tijela koje je osnovao Gradonačelnik ili Gradsko vijeće i to: Odbora za socijalnu politiku i zdravstvo, Odbora za obrazovanje i kulturu, Odbora za mlade, Povjerenstva za provođenje upisa djece u dječje vrtiće, te Vijeća za socijalnu politiku Grada Poreča-Parenzo.

U izvještajnom razdoblju Povjerenstvo provođenje upisa u dječje vrtiće u pedagoškoj 2024./2025. godini održalo je 4 sjednice, Odbor za socijalnu politiku i zdravstvo održalo je 1 sjednicu, dok se ostala tijela nisu sastajala.

**3. Zaključni stavovi**

Upravni odjel je u izvještajnom razdoblju izvršio zadaće i obavio poslove radi kojih je ustrojen u okviru svoje nadležnosti, sukladno važećim propisima i aktima Grada Poreča-Parenzo, u koordinaciji s gradonačelnikom i zamjenicima gradonačelnika zaduženim za područja koja su u nadležnosti ovog Upravnog odjela, surađujući uspješno s ostalim upravnim odjelima Grada Poreča-Parenzo, ustanovama, tvrtkama i institucijama, kao i nadležnim tijelima županijske i državne uprave.

Prilog: Tabela kao u tekstu

S poštovanjem

 Pročelnica

 Tihana Mikulčić

**UPRAVNI ODJEL ZA DRUŠTVENE DJELATNOSTI - pregled propisanih i popunjenih radnih mjesta sa stanjem 30.6.2025.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici** |
| Pročelnik  | VSS | 1 | 1 | Tihana Mikulčić |
| Viši savjetnik za društvene djelatnosti | VSS | 1 | 1 | Ena Beaković |
| Administrativni tajnik | SSS | 1 | nepopunjeno |  |
| Referent za izgradnju i održavanje | SSS | 1 | nepopunjeno |  |
| Voditelj odsjeka za predškolski odgoj, obrazovanje, kulturu, tehničku kulturu, sport i rekreaciju | VSS | 1 | 1 | Nadia Štifanić Dobrilović |
| Viši stručni suradnik za predškolski i školski odgoj i obrazovanje, kulturu, tehničku kulturu, sport i rekreaciju | VSS | 1 | nepopunjeno |  |
| Viši stručni suradnik za predškolski i školski odgoj i obrazovanje | VSS | 2 | 1 | Ira Kocijančić |
| Stručni suradnik za kulturu, sport i civilno društvo | VŠS | 1 | 1 | Tanja Brčić |
| Voditelj odsjeka za socijalnu skrb, zdravstvenu zaštitu, mlade i civilno društvo | VSS | 1 | nepopunjeno |  |
| Viši stručni suradnik za socijalnu skrb, zdravstvenu zaštitu, mlade i civilno društvo | VSS | 1 | 1 | Izabela Košeto |
| Viši stručni suradnik za socijalnu skrb i zdravstvenu zaštitu  | VSS | 1 | 1 | Manuela Krepčić |
| UKUPNO |  | 12 | 7 |   |

**IZVJEŠĆE**

**o radu Upravnog odjela za gospodarstvo i EU fondove**

**za razdoblje od 1. 1. do 30. 6. 2025. godine**

 Ovo izvješće obuhvaća prikaz poslova koji su se u Upravnom odjelu za gospodarstvo i EU fondove obavljali u razdoblju od 1. 1. do 30. 6. 2025. godine.

Izvješće sadrži cjeline:

1. Organizacija i djelokrug rada upravnog odjela,

2. Gospodarstvo,

3. Poljoprivreda,

4. Poslovni prostori i stanovi,

5. EU fondovi i razvojni projekti,

6. Zaključak.

1. **Organizacija i djelokrug rada upravnog odjela**

Odlukom o ustrojstvu upravnih tijela Grada Poreča („Službeni glasnik Grada Poreča– Parenzo“ br. 08/21) utvrđeno je ustrojstvo i područje rada Upravnog odjela za gospodarstvo i EU fondove koji se sastoji od:

1. Odsjeka za gospodarstvo i poljoprivredu
2. Odsjeka za EU fondove i razvojne projekte.

**Odsjek za gospodarstvo i poljoprivredu** obavlja poslove u vezi s poticanjem razvoja gospodarstva u sklopu planiranja prostornih i infrastrukturnih uvjeta na području Grada, poslove vezane uz poticanje rasta i razvoja poduzetništva, lokalnog gospodarstva, poljoprivrede, turizma i održivog razvoja, utvrđivanje interesa i potreba poduzetništva, osiguranje inicijalnih sredstava za razvoj poduzetništva i pomoći poduzetnicima za ostvarenje pojedinih poduzetničkih programa, poticanje i razvoj investicijskog okruženja te unapređenje poduzetničke infrastrukture, poslove u oblasti gospodarstva iz nadležnosti Grada, zaštite potrošača, evidentiranje i čuvanje isprava o trgovačkim društvima, ustanovama i drugim pravnim osobama u potpunom ili djelomičnom vlasništvu Grada Poreča-Parenzo, isprava o pravu na dionice, udjele i slično, poslove izrade prijedloga kriterija i mjerila za korištenje poslovnih prostora, imovinsko - pravne poslove koji se odnose na zakup poslovnih prostora te zakup i korištenje stanova u vlasništvu Grada, poslove koji se odnose na unapređivanje i razvoj poljoprivrede, pružanje potpore programima udruga poljoprivrednika, provođenje mjera i aktivnosti u svezi gospodarenja državnim poljoprivrednim zemljištem, imovinsko - pravne poslove koji se odnose na prodaju državnog poljoprivrednog zemljišta, praćenje stanja i vođenje evidencija poljoprivrednog zemljišta i poslove poljoprivrednog redarstva, poslove vezane uz razvoj i unaprjeđenje turizma, definiranje i izrada strateških dokumenata za Grad, priprema, provedba i razvoj programa i aktivnosti u području održivog razvoja i poslove vezane uz strategiju razvoja Grada itd.

U **Odsjeku za EU fondove i razvojne projekte** obavljaju se poslovi pripreme i izrade projekata i programa suradnje sa subjektima s područja Europske unije sukladno propisima, pripreme prijedloga sporazuma o suradnji, organizacija bilateralne i druge suradnje s regijama u inozemstvu, provedba i sudjelovanje u međunarodnim programima, poslovi vezani uz članstvo u međunarodnim organizacijama u kontekstu korištenja EU fondova kao i aktivnosti koje proizlaze iz članstva, poslovi pribavljanja i distribuiranja informacija o potencijalnim izvorima financiranja, poslovi pripreme, prijave i provedbe projekata u okviru EU i drugih natječaja i fondova, osnivanje i vođenje baze podataka o EU i drugim projektima Grada sufinanciranim iz drugih izvora, praćenje provedbe ugovora financiranih iz bespovratnih sredstava, suradnja s međunarodnim i državnim institucijama i tijelima te razvojnim agencijama u planiranju, pripremi i provedbi razvojnih programa i projekata itd.

U Upravnom odjelu je sistematizirano 10 radnih mjesta od čega je na neodređeno vrijeme popunjeno **7 radnih mjesta**. U izvještajnom razdoblju postojao je privremeni manjak službenika (npr. radi korištenja porodiljnog dopusta) u nekim odsjecima unatoč čemu se nastojalo sve poslove i obveze izvršavati u definiranim rokovima.

Ovom Izvješću prilaže se pregled propisanih i popunjenih radnih mjesta u Upravnom odjelu sa stanjem u lipnju 2025. godine.

**2. Gospodarstvo**

Tijekom izvještajnog razdoblja, na temelju pojedinačnih zahtjeva pravnih i fizičkih osoba, izdano je 39 odobrenja za izvođenje žive glazbe ili puštanje reproducirane glazbe sukladno Odluci o komunalnom redu. Izdano je 35 zaključaka o dozvoljenom prekoračenju najviše dopuštene razine buke za vrijeme održavanja manifestacija i izdano je 1 odobrenje za produženje radnog vremena ugostiteljskih objekata.

Donesen je Zaključak o dozvoljenom prekoračenju najviše dopuštene razine buke za vrijeme održavanja manifestacije Porečko ljeto 2025.

Tijekom izvještajnog razdoblja donesena je Odluka o određivanju radnog vremena ugostiteljskim objektima u Poreču-Parenzo tijekom manifestacije Vinistra 2025. kao i Zaključak o proglašenju sajamskih dana na području Grada Poreča-Parenzo.

U izvještajnom razdoblju, točnije 27. svibnja je donesen Program poticanja razvoja poduzetništva za 2025. godinu u sklopu kojeg se dodjeljuje osam mjera: potpore poduzetnicima početnicima koji prvi put otvaraju obrt ili trgovačko društvo, potpore za financiranje pripreme i provedbe EU projekata, potpore za subvencioniranje postavljanja fotonaponskih elektrana, potpore za izradu web stranice i web shopa, potpore za subvencioniranje tradicijskih i umjetničkih obrta, potpore za subvencioniranje nabave dugotrajne materijalne imovine, potpore za uvođenje inovacija u proizvodnju i potpore za subvencioniranje boravka djeteta u dječjem vrtiću ženama poduzetnicama početnicama.

 Tijekom izvještajnog razdoblja donesen je i Program kreditiranja „Poduzetnik Istarska županija 2025“, koji Grad Poreč provodi u suradnji s Istarskom županijom, Istarskom razvojnom agencijom, Hrvatskom bankom za obnovu i razvitak (HBOR), poslovnim bankama te ostalim gradovima u Istri. Na temelju tog Programa objavljen je Javni poziv za podnošenje zahtjeva za dodjelu kredita prema Programu kreditiranja „Poduzetnik Istarska županija 2025“.

 U izvještajnom razdoblju donesena je jedna Odluka o subvenciji kamate na temelju koje se dodjeljuju sredstva za subvenciju kamatne stope u visini od 1 %.

 U izvještajnom razdoblju otvoren je i dalje trajni Javni poziv za dodjelu poslovnih prostora u Poduzetničkom inkubatoru Poreč, smještenom u Žbandaju. Inkubator je namijenjen mladim obrtnicima i poduzetnicima na početku poslovnog puta, a nudi im mogućnost korištenja uredskog prostora po simboličnoj cijeni od samo 0,13 eura godišnje tijekom prve godine poslovanja.

 U inkubatoru je poslovne prostore tijekom izvještajnog razdoblja na temelju sklopljenih Ugovora o međusobnim odnosima, koristilo 6 trgovačkih društava te 3 obrta.

 U ožujku, tijekom izvještajnog razdoblja organizirao se sedmi Mjesec poduzetništva, u cilju promicanja poduzetništva i ostvario broj od 900 sudionika koji su sudjelovali u ukupno 30 aktivnosti. U sklopu Mjeseca poduzetništva donesene su Odluka o održavanju aktivnosti „Poduzetne žene za žene“ i Odluka o održavanju festivala kreativnosti, inovacija i tehnologije MAXER EXPO POREČ.

1. **Poljoprivreda**

Iz oblasti poljoprivrede obavljali su se sljedeći poslovi:

- praćenje naplate prihoda po osnovi ugovora o privremenom korištenju poljoprivrednog zemljišta u vlasništvu Republike Hrvatske na području Grada Poreča-Parenzo,

- praćenje naplate prihoda na osnovi ugovora od zakupa poljoprivrednog zemljišta na području Grada Poreča-Parenzo u vlasništvu Republike Hrvatske.

- obavještavanje zakupnika na osnovi ugovora od zakupa poljoprivrednog zemljišta na području Grada Poreča-Parenzo u vlasništvu Republike Hrvatske o obvezi dostave Izvješće o ispunjavanju ciljeva gospodarskog programa te praćenje dostave istih.

- izdavanje potvrda o mirnom posjedu poljoprivrednicima po isteklom ugovoru o privremenom korištenju poljoprivrednog zemljišta u vlasništvu Republike Hrvatske, a za koje nije raspisan natječaj za zakup.

- priprema dokumentacije za izmjene Programa raspolaganja poljoprivrednim zemljištem u vlasništvu RH na području Grada Poreča-Parenzo (baza postojećih ugovora o zakupu, privremenom korištenju, identifikacija čestica, ishodovanje očitovanja i uvjerenja nadležnih javnopravnih tijela).

- priprema dokumentacije za novi natječaj za zakup poljoprivrednog zemljišta (ishodovanje očitovanje nadležnih javnopravnih tijela).

 - poslane prijave općinskom državnom odvjetništvu u Pazinu zbog neovlaštenog korištenja poljoprivrednog zemljišta u vlasništvu Republike Hrvatske na području Grada Poreča-Parenzo, od strane trećih osoba.

- nakon donesene Odluke o izmjeni i dopuni Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Grada Poreča-Parenzo, u suradnji sa Županijskim državnim odvjetništvom Pula-Pola ishodovana su pozitivna mišljenja o pravnoj valjanosti Ugovora o zakupu poljoprivrednog zemljišta u vlasništvu Republike Hrvatske na području Grada Poreča-Parenzo, te su sklopljena 2 ugovora o zakupu poljoprivrednog zemljišta u vlasništvu Republike Hrvatske na području Grada Poreča-Parenzo.

Po 1 sklopljenom ugovoru provedeno je uvođenje u posjed nekretnine

- praćenje provedbe Odluke o agrotehničkim mjerama na području Grada Poreča-Parenzo

- provedba Programa zaštite divljači u suradnji s Lovačkim društvom Zec Poreč i odabranom stručnom osobom za provedbu Programa – redoviti obilazak i nadzor javnih površina, prometnica i višegodišnjih nasada radi utvrđivanja prisutnosti divljači i procjene brojnog stanja divljači; provedba mjera zdravstvene zaštite divljači, ljudi i stoke; izgon divljači iz ugroženog područja; smanjivanje brojnog stanja divljači i drugi poslovi u skladu sa Zakonom. Ukupna nadzirana površina iznosi 2163 hektara (uključuje 52 naselja)

- proveden je Javni natječaj za sufinanciranje programa/projekata OCD-a u području poljoprivrede u 2025. godini, pristigle su 2 pravovaljane ponude te sklopljeni ugovori o dodjeli financijskih sredstava u svrhu provedbe programa/projekta OCD-a u području poljoprivrede

Nakon pisanog zahtjeva Udruge izvršena je isplata 1.dijela dobivenih sredstva.

- po prijavi i/ili na zahtjev građana, a na temelju sklopljenih ugovora s komunalnim poduzećem Usluga Poreč d.o.o. provedeno je čišćenje poljoprivrednih zemljišta s područja Grada.

- i drugi poslovi.

1. **Poslovni prostori i stanovi**

Iz oblasti upravljanja i raspolaganja poslovnim prostornim i stanovima obavljali su se sljedeći poslovi:

- poslovi u domeni upravljanja poslovnim prostorima Grada Poreča- Parenzo (odluke, provedbe odluka, ugovori i svi poslovi vezani uz zakup gradskih poslovnih prostora),

- donošenje Odluka o raspolaganju nekretninama (stanovi i poslovni prostori)

- upravljanje i održavanje nekretnina (stanovi i poslovni prostori)

- Priprema dokumentacije za dogradnju objekta na Gradskom kupalištu i adaptacija poslovnog prostora i priprema za zakup.

- Preuzimanje posjeda nad nekretninama u neovlaštenom korištenju

- i drugi poslovi.

1. **EU fondovi i razvojni projekti**

 Aktivnosti vezane uz nacionalne i fondove EU-a, u nadležnosti Upravnog odjela za gospodarstvo i EU fondove, obuhvaćaju osmišljavanje, pripremu, kandidaturu i provedbu svih razvojnih projekata za Grad Poreč-Parenzo (u suradnji s drugim gradskim upravnim odjelima) te aktivnosti informiranja i educiranja institucija i udruga na području Grada Poreča-Parenzo.

Prijavljeni projekti i projekti u provedbi u izvještajnom razdoblju bili su (stanje na dan 30. 6.2025. godine):

**1. IZGRADNJA ZGRADE DJEČJEG VRTIĆA NOVA VAS**

**Fond/natječaj**: Ministarstvo znanosti, obrazovanja i mladih, Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja

**Kratki opis projekta**: Izgradnjom područnog vrtića u Novoj Vasi, Grad Poreč-Parenzo će povećati dostupnost RPOO, odnosno omogućit će djeci iz Nove Vasi i okolnih područja pristup predškolskom odgoju, bliže mjestu stanovanja.

**Cilj projekta:** Opći cilj projekta je unaprijediti kvalitetu života obitelji i podržati razvoj ruralnih područja.

**Bespovratna sredstva**: 191.900,00 EUR

**Ukupna vrijednost projekta:** 5.625.000,00 EUR

**Status:** prijavljen.

**2.** **ANTIKA NA DLANU**

**Fond/natječaj:** Ministarstvo kulture i medija, Poziv „Inkluzivne usluge ustanova u kulturi“

**Kratki opis projekta**: Poreč, grad tisućljetne povijesti, čuva nasljeđe antičkog Rima kroz očuvani raster ulica koje vode do najstarijeg gradskog trga Marafor. Na trgu se nalazi Gradska knjižnica Poreč, jedinstvena u Hrvatskoj po čuvanju arheoloških nalaza integriranih u svoj prostor. Projekt „Antika na dlanu“ ima za cilj promicanje socijalne uključenosti ranjivih skupina kroz sudjelovanje u kulturno umjetničkim radionicama s fokusom na lokalnu antičku baštinu te jačanje kapaciteta zaposlenika ustanova u kulturi za provedbu inkluzivnih usluga.

**Cilj projekta:** promicati inkluziju ranjivih skupina.

**Intenzitet sufinanciranja:** 100 %

**Ukupna vrijednost:** 128.414,46 EUR

**Status:** prijavljen.

**3. PODUZETNIČKI HORIZONTI: POTICANJE KREATIVNOSTI I INOVACIJA MEĐU MLADIMA**

**Fond/natječaj:** Interreg SI-HR, Poziv za male projekte

**Kratki opis:** Projekt želi potaknuti uzajamno povjerenje i jačati povezanost, suradnju i podršku lokalnih zajednica kroz dugoročnu suradnju projektnih partnera. Aktivnosti projekta uključuju pripremu i održavanje dva prekogranična događanja, gdje će mladi imati priliku sudjelovati u obrazovnom programu, Hackathonu i terenskim posjetima uspješnim poduzetnicima.

**Cilj projekta:** Glavni cilj projekta je povećati svijest i poduzetničke kompetencije najmanje 400 mladih osoba iz Slovenije i Hrvatske kroz dva bilateralna prekogranična događanja.

**Intenzitet sufinanciranja:** 80 %

**Ukupna vrijednost:** 31.000,00 EUR

**Status:** prijavljen.

**4. SUFINANCIRANJE PROJEKTA SUTRA**

**Fond/natječaj:** Fond za sufinanciranje provedbe EU projekata na regionalnoj i lokalnoj razini, Ministarstvo regionalnoga razvoja i fondova EU

**Kratki opis:** Sufinanciranje vlastitog učešća za provedbu projekta SUTRA

**Cilj projekta:** Iskoristiti bespovratna sredstva Ministarstva regionalnoga razvoja i fondova Europske unije koja se dodjeljuju korisnicima koji imaju sklopljen Ugovor o dodjeli bespovratnih sredstava iz fondova EU. Projektom SUTRA Grad Poreč-Parenzo je nabavio električni minibus i uspostavio liniju javnog prijevoza u dijelu grada gdje takva usluga nije bila dostupna.

**Intenzitet sufinanciranja:** 50 % vlastitog učešća u projektu.

**Ukupna vrijednost:** 36.300,00 EUR

**Status:** u provedbi.

**5. IZOBRAZBA POLAZNIKA DJEČJIH VRTIĆA O GOSPODARENJU OTPADOM**

**Fond/natječaj:** Fond za zaštitu okoliša i energetsku učinkovitost

**Kratki opis:** U okviru provedbe predmetnog projekta Grad Poreč-Parenzo planira organizirati obilazak porečkih vrtića kako bi se polaznicima predstavila bojanka na temu odvajanja otpada i očuvanja okoliša. Bojanka će se osmisliti kako bi na zabavan i edukativan način djeci približila važnost zaštite okoliša i odgovornog postupanja s otpadom. Djeca su naša budućnost i ključno je da od malih nogu usvoje navike koje će doprinijeti očuvanju našeg planeta. Očekujemo da će djeca s oduševljenjem prihvatiti bojanke i pokazati velik interes za temu zaštite okoliša. Kroz igru i bojanje, mališani će naučiti kako pravilno razvrstavati otpad i zašto je važno brinuti se za prirodu. Edukativna bojanka pomoći će najmlađima da od najranije dobi usvoje pravilne navike razdvajanja otpada. Uz bojanku djeci će se podijeliti set bojica, platnena torba i majica.

**Cilj projekta:** Razvoj ekološke svijesti građana od najranije dobi s ciljem razvoja navika koje će doprinijeti zaštiti okoliša.

**Intenzitet sufinanciranja:** 40 %

**Ukupna vrijednost:** 21.495,00 EUR.

**Status:** u provedbi.

**6. IZGRADNJA DJEČJEG VRTIĆA U NASELJU VARVARI**

**Fond/natječaj:** Izgradnja, dogradnja, rekonstrukcija i opremanje predškolskih ustanova – Prvi poziv, Ministarstvo znanosti i obrazovanja

**Kratki opis:** Grad Poreč-Parenzo razvio je projekt izgradnje dječjeg vrtića na području naselja Varvari kojim bi se za najmanje 128 djece s područja Poreča, pretežito iz prigradskih naselja pružio pristup kvalitetnom predškolskom odgoju. Mladim obiteljima osigurat će se poticaj za povećanjem obitelji te potrebni uvjeti za ostanak u prigradskim ruralnim dijelovima Poreča. Projekt predstavlja ulaganje kako u sadašnjost, tako i u budućnost, ulaganje u živote najmlađih sugrađana i mlade obitelji Poreča.

**Cilj projekta:** Izgraditi novi objekt dječjeg vrtića kapaciteta osam dnevnih boravaka za provedbu programa ranog i predškolskog odgoja.

**Bespovratna sredstva:** 1.452.518,42 EUR.

**Ukupna vrijednost:** 4.142.398,38 EUR.

**Status:** u provedbi.

**7. PRILAGODBA KLIMATSKIM PROMJENAMA 2023. – REVITALIZACIJA LOKVI I SADNJA STABALA I GRMOVA**

**Fond/natječaj:** Fond za zaštitu okoliša i energetsku učinkovitost

**Kratki opis:** Planirana je revitalizacija triju lokvi na području Grada, kao i sadnja više od 1000 novih stabala pinije, oleandra, listopadnih stabala i stabala lipe, te 1000 sadnica mediteranskog bilja karakterističnog za podneblje. Sadnja dodatnih stabala u urbanom području pridonijet će se i hlađenju zraka, osigurat će se stanište i zaštita, ali i hrana za biljke i životinje što će pozitivno utjecati na povećanje urbane biološke raznolikosti.

**Cilj projekta:** Povećati otpornost lokalne zajednice prema klimatskim promjenama i smanjiti ranjivost prirodnih sustava i društva na negativne utjecaje klimatskih promjena.

**Intenzitet sufinanciranja:** 80 %

**Ukupna vrijednost:** 234.867,00 EUR.

**Status:** u provedbi.

**8. NABAVA SPREMNIKA I KOMPOSTERA**

**Fond/natječaj:** Fond za zaštitu okoliša i energetsku učinkovitost

**Kratki opis:** Grad Poreč-Parenzo želi nastaviti s nabavom spremnika namijenjenih za selektivno prikupljanje otpada na javnim površinama - rivi, šetnicama, parkovima i dr. gdje se kreće velika koncentracija ljudi. Osim spremnika za selektivno prikupljanje otpada, planiraju se nabaviti i komposteri od 300 litara, koji će se dijeliti građanima kako bi oni mogli nastaviti s praksom odvojenog prikupljanja biootpada i procesom kompostiranja. S obzirom na to da se kontinuirano provode i informativne i edukativne aktivnosti na temu odgovornog gospodarenja otpadom, potrebno je građanima osigurati uvjete da se u skladu s time i ponašaju.

**Cilj projekta:** Poticanje mjera odvojenog sakupljanja komunalnog otpada

**Intenzitet sufinanciranja:** 40 %

**Ukupna vrijednost:** 60.251,75 EUR.

**Status:** u provedbi.

**9. SUMMA - SUSTAINABLE MULTIMODAL MOBILITY IN ADRIATIC COSTAL AND HINTERLAND AREAS**

**Fond/natječaj:** INTERREG Italija – Hrvatska 2021 – 2027; prvi poziv za Standard projekte

**Kratki opis:** Grad Poreč-Parenzo će nabaviti novi električni minibus i tako uspostaviti uslugu javnog prijevoza u onim dijelovima grada u kojima trenutačno ne postoji oblik javnog prijevoza. Nova autobusna linija povezivat će centar Poreča i nekoliko prigradskih naselja uz državnu cestu, do 15 km zaleđa. Provedbom aktivnosti omogućit će se nova usluga za više od 3000 stanovnika iz desetak prigradskih naselja. Uz mogućnost korištenja usluge javnog prijevoza, očekuje se smanjena količina osobnih automobila tijekom cijele godine, što pozitivno utječe na građane i turiste. Projektom se razvija inovativni koncept mobilnosti za prijevoz putnika, koji bi smanjio prometne gužve u urbanim središtima, poboljšao kvalitetu zraka i smanjio lokalne emisije CO2. Projekt se provodu u partnerstvu s još sedam hrvatskih i talijanskih partnera.

**Cilj projekta:** Smanjiti prometne gužve u urbanim središtima, poboljšati kvalitetu zraka i smanjiti lokalne emisije CO2.

**Intenzitet sufinanciranja:** 80 %

**Vrijednost projekta na nivou partnerstava:** 2.611.664, 06 EUR.

**Vrijednost projekta za Grad Poreč-Parenzo:** 342.720,00 EUR.

**Status:** u provedbi.

**10. SUFINANCIRANJE PROJEKTA SUMMA**

**Fond/natječaj:** Fond za sufinanciranje provedbe EU projekata na regionalnoj i lokalnoj razini, Ministarstvo regionalnoga razvoja i fondova EU

**Kratki opis:** Dodjela sredstava Programa sufinanciranja provedbe EU projekata na regionalnoj i lokalnoj razini korisnicima koji imaju sklopljen ugovor o dodjeli bespovratnih sredstava za provedbu EU projekata u sklopu programskog razdoblja 2021. – 2027. sufinanciranjem dijela vlastitog učešća korisnika bespovratnih sredstava.

**Cilj projekta:** Projektom SUMMA Grad Poreč-Parenzo će nabaviti novi električni minibus i na taj način uspostaviti uslugu javnog prijevoza u dijelovima grada u kojima trenutno takva usluga ne postoji.

**Intenzitet sufinanciranja:** 50 %

**Ukupna vrijednost projekta:** 68.544,00 EUR

**Status:** u provedbi.

**11. SUFINANCIRANJE PROJEKTA PUNa TORBA ZAJEDNIŠTVA I.**

**Fond/natječaj:** Fond za sufinanciranje provedbe EU projekata na regionalnoj i lokalnoj razini, Ministarstvo regionalnoga razvoja i fondova EU

**Kratki opis:** Dodjela sredstava Programa sufinanciranja provedbe EU projekata na regionalnoj i lokalnoj razini korisnicima koji imaju sklopljen ugovor o dodjeli bespovratnih sredstava za provedbu EU projekata u sklopu programskog razdoblja 2021. – 2027. sufinanciranjem dijela vlastitog učešća korisnika bespovratnih sredstava. Dodjelom sredstava sufinancirat će se vlastito učešće Grada Poreča-Parenzo i partnera na projektu Grad Rovinja-Rovigno za školsku godinu 23/24. Cilj projekta je osiguranje inkluzivnog obrazovanja, povećanje socijalne uključenosti i integracije 47 učenika s teškoćama u razvoju u redovne i posebne programe u osnovnoškolskim odgojno-obrazovnim ustanovama na području gradova osnivača Poreča i Rovinja kroz osiguranje podrške 47 pomoćnika u nastavi za školsku godinu 2023/2024.**Intenzitet sufinanciranja:** 50 %

**Ukupna vrijednost projekta:** 312.234,36 EUR.

**Vrijednost učešća Grada Poreča-Parenzo**: 69.383,30 EUR.

**Iznos odobrenog sufinanciranja MRRFEU:** 34.691,65 EUR.

**Status:** u provedbi.

**12. ADAPTACIJA I OPREMANJE SPORTSKO-REKREACIJSKOG CENTRA VELI JOŽE**

**Fond/natječaj:** Ministarstvo turizma i sporta, Javni poziv za iskaz interesa za sufinanciranje izgradnje, obnove, održavanja i opremanja i rekonstrukcije sportskih građevina u 2024. godini.

**Kratki opis:** Projektom je predviđena zamjena rasvjete, adaptacija svlačionica, kabineta i prenamjena spremišta u klupski prostor za manje klubove, nabava viseće kuglane za osobe s invaliditetom.

**Cilj projekta**: Opći cilj projekta obuhvaća obnovu, održavanje, opremanje i rekonstrukciju sportske dvorane Veli Jože kako bi se povećao broj uređenih sportskih građevina za jedan, čime će se ispuniti jedan od osnovnih preduvjeta razvoja sporta na području Grada Poreča. Projektom opremanja sportske dvorane Veli Jože u 2024. godini planirana je zamjena rasvjetnih tijela kojom će se postići značajne uštede u potrošnji električne energije i do 82 % u glavnoj dvorani te do 52% u dvorani s boćalištem. Uz to, projektom će se adaptirati 5 svlačionica, 4 kabineta profesora smještenih u prizemlju dvorane i kancelarija koja trenutačno služi kao spremište snowboard kluba, a smještena je na 1. katu sportske dvorane te će se ona adaptacijom prenamijeniti u radni prostor za više manjih sportskih klubova koji trenutačno ne raspolažu klupskim prostorom.

**Intenzitet sufinanciranja:** 44 %

**Ukupna vrijednost projekta:** 322.630,20 EUR

**Status:** provedeno.

**13. ENERGETSKA OBNOVA KOMPLEKSA ZGRADA ZAVIČAJNOG MUZEJA POREŠTINE**

**Fond/natječaj:** Energetska obnova zgrada sa statusom kulturnog dobra, Ministarstvo kulture i medija

**Kratki opis:** Projektom predviđene mjere energetske obnove uključuju zamjenuvanjske stolarije, zamjenu sustava grijanja i hlađenja ugradnjom dizalice topline te sustavom klimatizacije prostora, prilagodbu elektroinstalacija, zamjenu sustava rasvjete energetski učinkovitom LED rasvjetom, povećanje sigurnosti zgrade u slučaju požara, osiguranje zdravih unutarnjih klimatskih uvjeta, instalaciju vodovoda i kanalizacije te sanitarija s posebnim naglaskom na uštedu potrošnje vode.

**Cilj projekta:** Energetskom obnovom kompleksa zgrada Zavičajnog muzeja Poreštine u Poreču, trenutačno u energetskom razredu D, ostvarit će se poboljšanje energetskih svojstava zgrade, a implementacijom više mjera moguće su uštede do 77 % Eprim i 12 % Qhnd, uz smanjenje emisije CO2 od 77 %, a očekivani energetski razred može biti A.

**Intenzitet sufinanciranja:** 100 % prihvatljivih troškova.

**Ukupna vrijednost projekta:** prihvatljivi troškovi 921.717,88 EUR i neprihvatljivi troškovi 165.605,75 EUR

**Status:** u provedbi.

**14. FU-TOURISM - FUTURE-READY BUSINESS SUPPORT ECOSYSTEM FOR TOURISM SME TRANSITION TO GREEN AND DIGITAL RESILIENCE**

**Fond/natječaj:** Single Market Programme (SMP COSME)

**Kratki opis:** FU-TOURISM je projekt koji osnažuje mala i srednja poduzeća u turizmu da napreduju u zelenoj i digitalnoj eri. Stvaranjem mreže organizacija za podršku poslovanju u šest europskih zemalja, FU-TOURISM pruža financiranje i stručnu podršku za provedbu poduzetničkih projekata koji imaju za cilj transformirati turističke prakse. FU-TOURISM pomaže poduzetnicima u turizmu da postanu održiviji, otporniji i inovativniji, dok istovremeno doprinose Europskom zelenom planu i Jedinstvenom digitalnom tržištu.

**Cilj projekta**: Povećana otpornost i konkurentnost malih i srednjih poduzeća u turizmu putem boljeg prihvaćanja načela i praksi održivosti, inovacija i digitalizacije

**Intenzitet sufinanciranja:** 90 % za operativne troškove i 100 % za financijsku potporu trećim stranama (tzv. kaskadno financiranje)

**Ukupna vrijednost projekta:** 3 999 998,98 EUR za cijeli konzorcij; 485.190,17 EUR za Grad Poreč-Parenzo

**Status:** u provedbi.

**15. EDUKATIVNE AKTIVNOSTI ZA DJECU PREDŠKOLSKE DOBI I DJECU OD I. DO IV. RAZREDA OSNOVNE ŠKOLE**

**Fond/natječaj:** Pilot projekt javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole, Ministarstvo demografije i useljeništva

**Kratki opis:** Projekt će omogućiti da se u suradnji s Centrom Pozitron organiziraju STEAM aktivnosti za djecu predškolske dobi i djecu od I. do IV. Osnovne škole. Aktivnosti bi trajale 9 mjeseci te bi kroz četiri ciklusa uključile 144 korisnika - 48 djece predškolske dobi (12 polaznika po ciklusu, 4 ciklusa) i 96 djece od I. do IV. razreda osnovne škole (24 polaznika po ciklusu, 4 ciklusa).

**Cilj projekta**: Financijsko rasterećenje obitelji s predškolskom i osnovnoškolskom djecom te poticanje jednakog uključivanja i povećanja obuhvata djece koja sudjeluju u edukativnim, kulturnim i sportskim aktivnostima na području cijele Republike Hrvatske, što pridonosi njihovom cjelokupnom razvoju i obrazovanju.

**Intenzitet sufinanciranja:** 100 %

**Ukupna vrijednost projekta:** 35.000,00 EUR

**Status:** u provedbi.

**16. PARENZANA – UREĐENJE VIJADUKTA SABADIN PARENZANA**

**Fond/natječaj:** Ministarstvo turizma i sporta, Javni poziv za dodjelu bespovratnih sredstava za razvoj javne turističke infrastrukture u 2024. godini

**Kratki opis:** U okviru ovog projekta Istarska županija planira urediti biciklistički i pješački put Parenzana, konkretno gornji trup vijadukta Sabadin, dok će Grad Poreč-Parenzo u svojstvu partnera na k.č. 6043/1 k.o. Poreč postaviti pametnu klupu kako bi se dodatno podigla atraktivnost staze. Klupa će biti opremljena s dva nosača i pametnim punjačima za e-bicikle, kao i sa zračnim kompresorom i visokokvalitetnim kompletom alata koji će odgovoriti na sve potrebe korisnika. Pametna klupa podržava obnovljive izvore energije te će koristiti solarnu energiju za punjenje baterija.

**Cilj projekta**: Povećati atraktivnost pješačko-biciklističke staze Parenzana.

**Intenzitet sufinanciranja:** 100 %

**Ukupna vrijednost projekta:** 6.123,75 EUR za nabavu jedne pametne klupe.

**Status:** provedeno.

**17. SANACIJA KROVIŠTA SPORTSKE DVORANE VELI JOŽE**

**Fond/natječaj:** Javni poziv za dodjelu financijske potpore jedinicama lokalne samouprave za

izgradnju, održavanje i opremanje sportskih objekata iz Proračuna Istarske županije u 2024. godini

**Kratki opis:** Djelomična sanacija dijela ravnog krova prednjeg dijela sportske dvorane Veli Jože i dijela ravnog krova boćališta, zbog propuštanja vode u prostore dvorane.

**Cilj projekta**: sanacija, rekonstrukcija, adaptacija sportskog objekta ili dijela objekta.

**Intenzitet sufinanciranja:** 15,3 %

**Ukupna vrijednost projekta:** 49.000,00 EUR

**Status:** provedeno.

**18. IZGRADNJA DJEČJEG IGRALIŠTA DJEČJEG VRTIĆA PAPERINO NA K.Č. 478, K.O. VARVARI**

**Fond/natječaj:** LAG natječaj I-2.1.1. Potpora ulaganju u razvoj ruralne male javne infrastrukture; Europski poljoprivredni fond za ruralni razvoj.

**Kratki opis:** Izgradnjom dječjeg igrališta Dječjeg vrtića Paperino u Varvarima, Grad Poreč-Parenzo će unaprijediti sadržaj dječjeg vrtića te kvalitetu života u lokalnoj zajednici i ojačati zajednički identitet zajednice kroz integraciju edukacijskih, rekreacijskih, kulturnih i okolišnih inicijativa. Projekt će omogućiti djeci, lokalnoj zajednici i svim posjetiteljima kvalitetan prostor za igru, rekreaciju i socijalizaciju u uređenom prirodnom okolišu, s naglaskom na očuvanju okoliša.

**Cilj projekta**: Opći cilj projekta je unaprijediti kvalitetu života obitelji i zajednice te podržati razvoj ruralnih područja.

**Intenzitet sufinanciranja:** 80%

**Ukupna vrijednost projekta:** 80.175,00 EUR

**Status:** u provedbi.

**19. UREĐENJE I OPREMANJE DJEČJEG IGRALIŠTA U NASELJU ČIMIŽIN -ROVINJSKA ULICA**

**Fond/natječaj:** Ministarstvo demografije i useljeništva - Poziv za dodjelu bespovratnih sredstava "Dostupnost kvalitetnih i priuštivih sadržaja za djecu u lokalnim zajednicama kroz opremanje i uređenje igrališta za djecu"

**Kratki opis:** Projektom se osigurava sigurno i kvalitetno okruženje za igru i rekreaciju djece u naselju Čimižin kroz obnovu dotrajalog dječjeg igrališta. Uklonit će se stara igrala i postaviti nova, sigurnija te će se obnoviti podloga antistres gumenim pločama. Projekt će biti popraćen promidžbenim aktivnostima. Time se poboljšava kvaliteta provođenja slobodnog vremena djece i doprinosi socijalnoj koheziji obitelji u lokalnoj zajednici.

**Cilj projekta**: rekonstrukcija dječjeg igrališta.

**Intenzitet sufinanciranja:** 50 %

**Ukupna vrijednost projekta:** 62.400,00 EUR

**Status:** u provedbi.

**20. POBOLJŠANJE MATERIJALNIH UVJETA U DJEČJEM VRTIĆU „RADOST I“**

**Fond/natječaj:** Ministarstvo demografije i useljeništva - Poziv za dodjelu bespovratnih sredstava „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“

**Kratki opis:** Projektom se poboljšavaju materijalni uvjeti Dječjeg vrtića „Radost I“ Poreč – Parenzo, podiže se kvaliteta odgoja i obrazovanja jasličke i vrtićke djece obogaćivanjem vrtića kvalitetnim kreativnim, sportskim i edukativnim sadržajima – opremanjem sportske dvorane, biblioteke i Snoezelen sobe sadržajima poput sportskih rekvizita, opreme i igračaka, knjigama i slikovnicama, te senzomotoričkom opremom i igralima, uključujući igre koje utječu na socijalno-emocionalni, kreativni i edukativni razvoj djece.

**Cilj projekta**: podizanje kvalitete odgoja i obrazovanja jasličke i vrtićke djece obogaćivanjem vrtića kreativnim, sportskim i edukativnim sadržajima.

**Intenzitet sufinanciranja:** 50 %

**Ukupna vrijednost projekta:** 41.294,25 EUR

**Status:** u provedbi.

**21. HERITAGE IN MOTION**

CERV-2025-CITIZENS-TOWN-NTProjekt Heritage in Motion temelji se na razumijevanju da građanska participacija, socijalna uključenost i europske vrijednosti ne smiju biti poticane samo kroz formalno obrazovanje ili politički diskurs, već i kroz svakodnevni javni i kulturni život zajednica. Diljem Europe, tradicionalni festivali i lokalni sportski događaji među najposjećenijim su i najpouzdanijim oblicima okupljanja zajednice. Ovi prostori nude neiskorištenu priliku za inkluzivan građanski dijalog, interkulturalno učenje i demokratsko sudjelovanje.

**Cilj projekta**: Cilj projekta je doprijeti i smanjenju jaza između građana i europskih institucija, promičući razumijevanje zajedničkih europskih vrijednosti na lokalnoj razini. Postojeća manifestacija koju Poreč koristi u projektu i na kojoj će ugostiti međunarodne partnere je Vinistra.

**Intenzitet sufinanciranja:** Sufinancira se paušalni iznos za minimalno 276 sudionika u iznosu od 42.285,00 EUR

**Ukupna vrijednost projekta:** 253.710,00 EUR, za Grad Poreč-Parenzo 42.285,00 EUR

**Status:** prijavljen.

**22. IZGRADNJA ZGRADE DJEČJEG IGRALIŠTA NOVA VAS**

**Fond/natječaj:** FLAG NATJEČAJ za dodjelu potpore za provedbu aktivnosti u okviru Mjere 4. "Promicanje ribarstvene, akvakulturne i pomorske baštine s jedinstvenim vizualnim identitetom" iz Lokalne razvojne strategije u ribarstvu za programsko razdoblje 2021. - 2027. Lokalne akcijske grupe u ribarstvu "Istarski švoj"

**Kratki opis:** Planirana je izgradnja dva odvojena igrališta – jednog za jasličke skupine, drugog za vrtićku dob, povezanih edukativnom zonom s panelima o autohtonim vrstama riba, ribolovnim alatima i očuvanju morskog okoliša. Paneli će biti prilagođeni djeci, obogaćeni ilustracijama i interaktivnim sadržajem. Igralište će biti tematski oblikovano, s igralima u obliku brodova, riba i drugih morskih motiva. Ugradit će se 22 igrala, pri čemu će svako igralište imati centralnu spravu u obliku broda. Projekt uključuje i hortikulturno uređenje radi stvaranja ugodnog i prirodnog ambijenta. Kroz projekt će se organizirati edukativna radionica i predavanje te obilazak centra za posjetitelje La Mula de Parenzo, kako bi se djecu dodatno upoznalo s ribarstvenom, akvakulturnom i pomorskom baštinom.

**Cilj projekta**: Cilj projekta je promocija i učenje o ribarstvenoj, akvakulturnoj i pomorskoj baštini, uz istovremeno oplemenjivanje zelene površine unutar vrtića modernim i sigurnim tematskim igralima.

**Intenzitet sufinanciranja:** 200.000,00 EUR (72,65%)

**Ukupna vrijednost projekta:** 275.625,16 EUR

**Status:** u provedbi.

**23. VINISTRA**

**Fond/natječaj:** Javni poziv za dodjelu bespovratnih financijskih sredstava za sufinanciranje projekta/programa iz područja poljoprivrede, šumarstva, ribarstva i vodnog gospodarstva koje dodjeljuje Istarska županija za 2024. godinu namijenjenih JLS, znanstveno-obrazovnim i istraživačkim institucijama, turističkim zajednicama, zadružnim asocijacijama, strukovnim komorama i komorskim udruženjima, gospodarsko-interesnim udruženjima, agencijama u poljoprivredi i ustanovama

**Kratki opis:** Vinistra je jedna od najpoznatijih i najvećih manifestacija vina u Hrvatskoj. Vinistra okuplja brojne vinare iz Istre, ali i drugih dijelova Hrvatske i svijeta, koji predstavljaju svoje najbolje etikete i sorte vina. Posjetitelji imaju priliku kušati različite vrste vina, upoznati se s raznolikošću vinskih sorti te razgovarati s proizvođačima o njihovom radu i procesu proizvodnje vina. Osim vinskog sajma, nudi se i bogat kulturno-umjetnički program koji uključuje izložbe, radionice, gastronomske degustacije te druge zabavne aktivnosti. Posjetitelji mogu uživati u tradicionalnim istarskim jelima i proizvodima te se upoznati s lokalnom kulturom i običajima. Također se pruža platforma za edukaciju o vinu kroz različite stručne radionice, predavanja i panel diskusije koje se održavaju tijekom manifestacije. Cilj je educirati posjetitelje o procesu proizvodnje vina, različitim sortama, tehnologijama i trendovima u svijetu vinarstva. U sklopu manifestacije se održava i ocjenjivanje vina, a u natjecateljskom dijelu uz domaće vinare s uspjehom sudjeluju i vinari iz Slovenije, Italije i Mađarske. Ova vrhunska manifestacija koja na nekoliko dana na jednome mjestu uspijeva okupiti rekordan broj izlagača vina, nezaobilazno je mjesto edukacije i svijesti o vinima i kulturi stola te je postala najveća izložba svoje vrste u Hrvatskoj. Kroz sve ove aktivnosti, promovira se vinska kultura, tradicija i bogatstvo Istre te se doprinosi razvoju enološkog turizma u regiji. Posjetitelji imaju priliku doživjeti autentičnu atmosferu istarske vinske scene te uživati u vrhunskim vinima, hrani i zabavi te se je Vinistra dokazala kao jedna od uglednijih međunarodnih vinarskih manifestacija i godinama se potvrđuje kao najvažniji događaj te vrste u regiji i šire.

**Cilj projekta**: Glavni cilj je promocija istarskih vina i ostalih autohtonih istarskih poljoprivrednih proizvoda poput rakija, maslinova ulja, meda, sira i pršuta, enološke tradicije Istre te poticanje turizma i ekonomske aktivnosti u regiji. Manifestacija se održava svake godine u gradu Poreču-Parenzo.

**Intenzitet sufinanciranja:** 100%20.000,00 EUR

**Status:** u provedbi.

**7. Zaključak**

 Upravni odjel za gospodarstvo i EU fondove je u izvještajnom razdoblju izvršio zadaće i obavio poslove radi kojih je ustrojen.

 U daljnjem periodu potrebno je, primjenom važećih propisa i upravne struke, poraditi na daljnjem unapređenju organizacije i osposobljenosti službenika, naročito radi smanjenja broja službenika zbog dužih bolovanja, rodiljnih i roditeljskih dopusta i iz drugih razloga te radi osuvremenjivanja rada upravnih tijela. Potrebno je popuniti upražnjena radna mjesta sukladno planu prijema u službu, da bi se moglo redovito obavljati poslove Upravnog odjela prema standardima postavljenima gradskim i drugim propisima.

 Kada je riječ o razvojnim projektima u planu je nastaviti planirati i pripremati projekte te ih prijavljivati na razne natječaje u cilju dobivanja bespovratnih sredstava i stvaranja nove vrijednosti u lokalnoj zajednici koja predstavlja dodanu vrijednost i za gospodarski razvoj Poreča. Također, Grad će nastaviti brojnim mjerama i aktivnostima biti jedan od glavnih dionika razvoja gospodarstva i partner poduzetnicima, poljoprivrednicima i investitorima.

Prilog: tabela kao u tekstu

S poštovanjem,

Pročelnik p.o.

 dr. sc. Darko Saftić

**UPRAVNI ODJEL ZA GOSPODARSTVO I EU FONDOVE - pregled propisanih i popunjenih radnih mjesta sa stanjem 30. 6.2025.**

|  |  |  |  |  |
| --- | --- | --- | --- | --- |
| **Naziv radnog mjesta** | **Stručna sprema** | **Propisani broj izvršitelja** | **Popunjena radna mjesta** | **Službenici-namještenici** |
| PROČELNIK  | **VSS** | **1** | **1** | **Morena Mičetić**  |
| VODITELJ ODSJEKA ZA GOSPODARSTVO I POLJOPRIVREDU | **VSS** | **1** | **1** | **Maja Stražić** |
| VIŠI STRUČNI SURADNIK ZA GOSPODARSTVO | **VSS** | **2** | **2** | **Anita Lakošeljac** **Matea Kodan** |
| STRUČNI SURADNIK ZA GOSPODARSTVO | **VŠS** | **1** | **1** | **Igor Veselinović** |
| VIŠI STRUČNI SURADNIK ZA POLJOPRIVREDU | **VSS** | **1** | **0** |  |
| VODITELJ ODSJEKA ZA EU FONDOVE I RAZVOJNE PROJEKTE | **VSS** | **1** | **1** | **Dunja Babić Šolar** |
| VIŠI SAVJETNIK ZA EU FONDOVE I RAZVOJNE PROJEKTE | **VSS** | **1** | **-** |  |
| VIŠI STRUČNI SURADNIK ZA EU FONDOVE I RAZVOJNE PROJEKTE | **VSS** | **2** | **1** | **Igor Kukić** |
| **UKUPNO** |  | **10** | **7** |  |

**IZVJEŠĆE**

**o radu Upravnog odjela za komunalni sustav**

**za razdoblje od 1. 1. do 30. 6. 2025. godine**

Ovo Izvješće ima za cilj prikazati rad Upravnog odjela za komunalni sustav u razdoblju od 01. siječnja do 30. lipnja 2025. godine. Cilj izrade izvješća je predočiti važnije aktivnosti u izvještajnom razdoblju, a vođen načinom izvješćivanja prema ISO standardu za izvješćivanja na lokalnoj razini. Sukladno navedenom isti sadrži pet dijelova i to:

1. Najvažnije aktivnosti u izvještajnom razdoblju
2. Organizacijska struktura i nadležnosti
3. Akti Gradskog vijeća i Gradonačelnika
4. Ciljevi i zadaci
5. Realizacija neposrednih zadataka
6. **NAJVAŽNIJE AKTIVNOSTI U IZVJEŠTAJNOM RAZDOBLJU**

Kao najvažnije aktivnosti u izvještajnom je razdoblju bitno istaknuti realizaciju prihoda (od komunalne naknade, komunalnog doprinosa, spomeničke rente, poreza na korištenje javnih površina) i rashoda Proračuna Grada Poreča – Parenzo u dijelu koji se odnosi na Upravni odjel za komunalni sustav – realizacija Programa održavanja i Programa gradnje objekata i uređaja komunalne infrastrukture, ali i ostalih poslova iz oblasti Upravnog odjela.

1. **ORGANIZACIJSKA STRUKTURA I NADLEŽNOSTI**

Upravni odjel za komunalni sustav organiziran je sukladno važećim aktima Grada Poreča – Parenzo.

Temeljem Odluke o ustrojstvu upravnih tijela Grada Poreča („Službeni glasnik Grada Poreča – Parenzo“ br. 05/18) Upravni odjel za komunalni sustav sastoji se od:

1. Odsjeka za operativu komunalnog sustava,
2. Odsjeka za upravno administrativne poslove i
3. Odsjeka za prometno i komunalno redarstvo u čijem su sastavu:
	1. Odjeljak za prometno redarstvo i
	2. Odjeljak za komunalno redarstvo.

Sukladno Pravilniku o unutarnjem redu upravnih tijela Grada Poreča („Službeni glasnik Grada Poreča – Parenzo“ broj 08/21 i 09/22) u Upravnom odjelu za komunalni sustav popunjena su 22 radna mjesta i to kako slijedi:

Pročelnik – Marino Poropat

Administrativni tajnik – Oriana Miloš

1. ODSJEK ZA OPERATIVU:
	1. Voditeljica Odsjeka za operativu kom. sustava - Jasmina Vinkerlić Petrović
	2. Viši savjetnik za izgradnju i održavanje kom. infrastrukture - Dalibor Radešić
	3. Savjetnica za izgradnju i održavanje kom. infrastrukture - Barbara Pavušek Basanić
	4. Viša stručna suradnica za održavanje javnih površina (vježbenik) - Veronika Bronić
	5. Stručni suradnik za promet i ostale komunalne poslove - Zoran Hatman
	6. Stručni suradnik za izgradnju i održavanje kom. infrastrukture - Alen Radić
	7. Stručni suradnik za javnu rasvjetu i elektroenergetiku - Slavko Sinožić
	8. Referent za izgradnju i održavanje kom. infrastrukture - Nikola Radenović
2. ODSJEK ZA UPRAVNO ADMINISTRATIVNE POSLOVE
	1. Voditeljica Odsjeka za upravno administrativne poslove - Ivana Blašković Šimić
	2. Viši stručni suradnik za imovinsko pravne poslove - Davor Poropat do 31.01.2025.
	3. Viša stručna suradnica za imovinsko pravne poslove - Mia Milinković
	4. Viša stručna suradnica za imovinsko-pravne poslove i pripremu izgradnje - Kristina Matić
	5. Viša stručna suradnica za imovinsko-pravne poslove – Petra Tripar
	6. Stručna suradnica za komunalne poslove – Natali Grubica

1. ODSJEK ZA PROMETNO I KOMUNALNO REDARSTVO:
	1. Voditeljica Odsjeka za komunalno i prometno redarstvo - Ivana Frleta

3.1.2. Stručna suradnica za vođenje prekršajnog postupka - Patricija Vizec Ljubešić

3.1.3. Odjeljak za prometno redarstvo: nama zaposlenih

3.1.4. Odjeljak za komunalno redarstvo:

3.1.4.1. Voditelj Odjeljka za komunalno redarstvo – Marko Ukota

3.1.4.2. Referent - komunalni redar - Ivan Grgat

3.1.4.3. Referent - komunalni redar - Antonio Crevato

**III. AKTI GRADSKOG VIJEĆA I GRADONAČELNIKA**

U izvještajnom su razdoblju iz oblasti predmeta o kojima zaključke i druge akte donosi Gradonačelnik pripremljeni materijali za 46 akta (Zaključci, Odluke, Programi)

Iz oblasti o kojima odluke donosi Gradsko vijeće nije bilo materijala i nacrta u izvještajnom razdoblju.

**IV. CILJEVI I ZADACI**

Ciljevi Upravnog odjela za komunalni sustav utvrđeni su Odlukom o ustrojstvu upravnih tijela Grada Poreča - Parenzo, a sve u svrhu provedbe svakodnevnih radnih zadataka i aktivnosti te realizacije Proračuna Grada Poreča - Parenzo, što podrazumijeva obavljanje slijedećih poslova po pojedinim Odsjecima:

Odsjek za operativu obavlja poslove koji se odnose na:

* uređenja naselja,
* poboljšanje kvalitete stanovanja,
* izgradnju objekata i uređaja komunalne infrastrukture i izgradnju ostalih građevina za koje je Grad Poreč - Parenzo investitor i ishođenje uporabnih dozvola,
* održavanje zelenih površina i opreme na tim površinama,
* čišćenje javno-prometnih površina, mora i plaža, dezinsekciju, dezinfekciju i deratizaciju,
* održavanje javnih objekata,
* održavanje komunalne infrastrukture,
* održavanje autobusnih čekaonica,
* održavanje objekata zajedničke komunalne potrošnje, prometnica, javnih pješačkih komunikacija,
* razrez i naplatu komunalnog doprinosa,
* razrez i naplatu naknade za zadržavanje nezakonito izgrađenih zgrada,
* planiranja, analize i uređenja prometa i
* ostale slične poslove.

Odsjek za upravno administrativne poslove obavlja poslove koji se odnose na:

* dodjelu koncesija za obavljanje komunalnih djelatnosti,
* razrez i naplatu komunalne naknade,
* razrez i naplatu spomeničke rente,
* provedbu postupaka za dodjelu na korištenje javnih površina,
* utvrđivanje podataka za razrez prihoda (reklame, ugostiteljske terase, trgovački sadržaji na javnim površinama),
* izvlaštenja,
* izrada prijedloga i nacrta za donošenje odluka viših tijela (odluke, pravilnici, zaključci i ostalo)
* ostale slične poslove.

U Odsjeku za prometno i komunalno redarstvo:

Odjeljak za prometno redarstvo obavlja poslove:

* upravljanje i nadzor cestovnim prometom iz nadležnosti prometnog redarstva (nadzor prometa u mirovanju i općenito prometne discipline),
* izricanje kazni,
* izdavanje naloga za premještaj nepropisno parkiranih vozila,
* predlaganje i pokretanje prekršajnih postupaka,
* ostale slične poslove.

Odjeljak za komunalno redarstvo obavlja poslove:

* održavanja komunalnog reda iz nadležnosti komunalnog redarstva i drugih propisa za koje su ovlašteni,
* izricanje mandatnih kazni,
* predlaganje i pokretanje prekršajnih postupaka,
* ostale slične poslove.

Osim navedenih poslova, Upravni odjel za komunalni sustav, izrađuje dokumente pri neposrednoj provedbi važećih zakonskih odredbi, odluka i drugih općih akata Gradskog vijeća i Gradonačelnika, te osigurava njihovo provođenje, prati stanje za područje svoje nadležnosti i o tome izvješćuje gradska tijela, priprema nacrte odluka i drugih općih akata koje donosi Gradsko vijeće, prijedloge akata koje donosi Gradonačelnik, izvještaje, analize i druge materijale iz svog djelokruga za potrebe Gradskog vijeća i Gradonačelnika, pruža stručnu i drugu pomoć članovima Gradskog vijeća i njihovih radnih tijela te građanima i pravnim osobama u okviru prava i ovlasti Grada, podnosi izvještaj gradskim tijelima o svom radu. Službenici obavljaju i druge poslove prema ukazanoj potrebi.

**V. REALIZACIJA NEPOSREDNIH ZADATAKA**

Jedan od prioriteta Upravnog odjela za komunalni sustav su realizacija prihoda i rashoda Proračuna Grada .Poreča – Parenzo te poslovi sukladno Odluci o ustrojstvu upravnih tijela Grada Poreča - Parenzo. Realizacija zadataka u izvještajnom razdoblju biti će prikazana kroz realizaciju proračunskih stavki te kroz administrativne pokazatelje.

1. **Prihodi**

U izvještajnom razdoblju ukupno zaduženje temeljem razrezanih obaveza iznosi 3.927.298,58 EUR, dok je ukupno naplaćeno 2.701.537,59 EUR. Najznačajniji prihodi u izvještajnom razdoblju ostvareni su od komunalne naknade i iznose 1.747.809,79 EUR, a u izvještajnom je periodu zaduženo 2.202.714,53 EUR. Od komunalnog doprinosa u izvještajnom je periodu razrezano 790.564,99 EUR, a naplaćeno 472.491,78 EUR. Od poreza na korištenje javnih površina od razrezanih 808.617,77 EUR naplaćeno je 361.569,34 EUR. Prihod od prometnih prekršajnih kazni iznosi 55.277,72 EUR, dok zaduženje za isti period iznosi 55.490,07 EUR. Od spomeničke rente naplaćeno je 45.161,79 EUR, a odnosi se na udio Grad od 60%. Gradske prekršajne kazne zadužene su u iznosu od 22.076,39 EUR, a naplaćeno je 15.969,50 EUR. Prihod od naknade za zadržavanje nezakonito izgrađenih zgrada u prostoru iznosi 491,45 EUR, a odnosi se na udio Grad od 60%. Zaduženje za naknade za autotaksi i ostale oblike prijevoza iznosi 1.485,50 EUR od čega je u izvještajnom razdoblju naplaćeno 2.766,22 EUR.

|  |  |  |
| --- | --- | --- |
| **Naziv prihoda** | **Zaduženje** | **Naplaćeno** |
| Komunalna naknada | 2.202.714,53 | 1.747.809,79 |
| Komunalni doprinosi | 790.564,99 | 472.491,78 |
| Porez na korištenje javnih površina | 808.617,77 | 361.569,34 |
| Prihod od prometnih prekršajnih kazni | 55.490,07 | 55.277,72 |
| Prihodi od spomeničke rente – 60% | 45.924,43 | 45.161,79 |
| Gradske prekršajne kazne | 22.076,39 | 15.969,50 |
| Naknada za autotaksi prijevoz | 1.485,50 | 2.766,22 |
| Naknada za zadržavanje nezakonito izgrađene zgrade u prostoru – 60% | 424,90 | 491,45 |
| **UKUPNO:** | **3.927.298,58** | **2.701.537,59** |

1. **Rashodi**

Realizacija Proračuna Upravnog odjela tijekom izvještajnog razdoblja od 01. siječnja do 30. lipnja 2025. godine prikazana je u slijedećoj tabeli:

|  |  |  |  |  |
| --- | --- | --- | --- | --- |
| **Red.****br.** | **Naziv** | **Proračun****2025.**  | **Realizacija za izvještajno razdoblje** | **Indeks****%** |
| 1. | Upravni odjel za komunalni sustav | 13.675.610,00 | 2.997.198,41 | 21,92 |
| 2. | Javna uprava i administracija | 1.096.150,00 | 315.836,56 | 28,81 |
| 3. | Održavanje komunalne infrastrukture | 4.205.680,00 | 1.043.521,76 | 24,81 |
| 4. | Građenje komunalne infrastrukture | 7.472.600,00 | 1.585.877,11 | 21,22 |
| 5. | Ostala infrastruktura | 901.180,00 | 51.962,98 | 5,77 |

Proračun Upravnog odjela za komunalni sustav za 2025. godinu iznosi 13.675.610,00 EUR od čega je u izvještajnom razdoblju realiziralo ukupno 2.997.198,41 EUR kuna odnosno 21,92%.

Najveći dio sredstava utrošen je unutar Odsjeka za operativu i to radi realizacije Programa održavanja i Programa građenja komunalne infrastrukture. Program održavanja komunalne infrastrukture uključuje poslove i rashode na održavanju javne rasvjete, cesta, nogostupa i putova, čistoće i pometanja ulica, održavanja zelenih površina i parkova te sustava oborinske odvodnje. Proračunom za 2025. godinu za provedbu tog Programa planirano je 4.205.680,00 EUR od čega je u izvještajnom razdoblju realizirano 1.043.521,76 EUR odnosno 24,81 %. Radi realizacije Programa građenja komunalne infrastrukture koji uključuje poslove i rashode na izgradnji javne rasvjete, rekonstrukciji cesta, nogostupa i putova, komunalnim akcijama i komunalnom opremanju, odvodnji i pročišćavanju oborinskih voda, izradi projektne dokumentacije od ukupnog godišnjeg iznosa od 7.472.600,00 EUR, tijekom prve polovice 2025. godine realizirano je 21,22% odnosno 1.585.877,11 EUR. Za realizaciju Programa ostale infrastrukture od planiranih 901.180,00 EUR, realizirano je 51.962,98 EUR odnosno 5,77%.

Za istaknuti su neke od investicija sa prikazom osnovnih podataka:

|  |  |  |
| --- | --- | --- |
| **Br.** | **Naziv** | **Vrijednost** |
|  | Raskrižje Vlašića - Vrsarska | 894.550,97 |
|  | Rekonstrukcija cesta, nogostupa i puteva | 314.596,96 |
|  | Parkiralište u ulici Baldini | 174.436,45 |
|  | Uređenja po naselju - komunalne akcije | 40.188,68 |
|  | Smanjenje otpada | 31.012,79 |
|  | Izrada projekata za komunalnu infrastrukturu | 27.062,50 |
|  | Uređenje piknik zona uz dječja igrališta | 25.600,00 |
|  | Oborinska kanalizacija na više lokacija | 21.149,03 |
|  | Sufinanciranje izgradnje ŽCGO Kaštijun | 20.701,34 |
|  | Prometnica u Ulici Piantade - prometnica za vrtić u naselju Varvari | 16.125,00 |
|  | Rekonstrukcija D302 - ulaz Varvari | 14.012,50 |
|  | Izgradnja dijela Medulinske ulice | 12.500,00 |
|  | **UKUPNO:** | **1.591.936,22** |

1. **Administrativni pokazatelji**

Od 01. siječnja do 30. lipnja 2025. godine Upravni odjel za komunalni sustav je zaprimio/pokrenuo po službenoj dužnosti ukupno 2600 predmeta, od čega 489 neupravnih i 2111 upravnih predmeta. Od ukupno zaprimljenih/pokrenutih predmeta riješeno je 2470 predmeta, odnosno 95,00 %, a u radu 130 predmeta.

|  |  |  |  |  |
| --- | --- | --- | --- | --- |
| **Predmet** | **Zaprimljeno** | **Riješeno** | **U radu** | **Index****%** |
| NEUPRAVNI PREDMETI(razni dopisi, suglasnosti, odobrenja, bagatelna nabava, javna nabava, prometni prekršaji i dr.) | 489 | 410 | 79 | 83,84 |
| UPRAVNI PREDMTI(rješenja o korištenju javne površine, komunalnom doprinosu, komunalnoj naknadi, spomeničkoj renti, naknadi za zadržavanje nezakonite zgrade u prostoru, žalbe i prigovori, ovrhe i dr.) | 2111 | 2060 | 51 | 97,58 |
| **UKUPNO:** | **2600** | **2470** | **130** | **95** |

**KOMENTAR ADMINISTRATIVNIH POKAZATELJA**

* + - 1. **Komunalna naknada**

Rješenja o komunalnoj naknadi

 U izvještajnom razdoblju izdano je ukupno:

* 811 rješenja o komunalnoj naknadi,
* 5 žalbi na rješenje o komunalnoj naknadi,
* 24 prigovora na rješenje o komunalnoj naknadi.

Ovrhe komunalne naknade

U izvještajnom razdoblju izdano je ukupno:

- 103 rješenja o ovrsi komunalne naknade,

- 3 rješenja o dovršetku ovrhe,

- 7 rješenja o obustavi ovrhe.

* + - 1. **Spomenička renta**

U izvještajnom razdoblju izdano je ukupno:

* 24 rješenja o spomeničkoj renti.

Ovrha spomeničke rente

U izvještajnom razdoblju nije izdana niti jedna ovrha zbog neplaćanja spomeničke rente.

* + - 1. **Komunalni doprinos**

Rješenja

U izvještajnom razdoblju izdano je ukupno:

- 41 rješenja o obračunu komunalnog doprinosa.

 Prema rješenjima izdanim u izvještajnom razdoblju obveznicima je određeno financijsko zaduženje od ukupno 2.185,107,76 EUR.

Ovrha komunalni doprinos

U izvještajnom razdoblju nije izdana niti jedna ovrha zbog neplaćanja komunalnog doprinosa.

* + - 1. **Autotaksi prijevoz na području Grada Poreča-Parenzo**

U izvještajnom razdoblju izdano je ukupno:

- 18 rješenja o obavljanju autotaksi prijevoza i izdavanju dozvola na području Grada Poreča-Parenzo,

- 18 dozvola za obavljanje autotaksi prijevoza,

- 23 zaključka o dopuni zahtjeva.

* + - 1. **Javne površine**

Natječaji

U izvještajnom razdoblju raspisano je 14 natječaja za dodjelu javnih površina i to:

* javnog natječaja za dodjelu javne površine za postavu reklamnih tabli u sklopu vatrogasnog tornja KLASA: 363-01/25-01/12 URBROJ: 2163-6-05/22-25-1 od dana 24.01.2025. godine,
* javnog natječaja za dodjelu javne površine za postavu netipiziranih sadržaja - izrada silueta na području Grada Poreča-Parenzo KLASA: 363-01/25-01/20 URBROJ: 2163-6-05/22-25-1 od dana 14.02.2025. godine,
* javnog natječaja za dodjelu javne površine za postavu privremenih ugostiteljskih i trgovačkih sadržaja u sklopu organizacije fešte „Maškare za velike i male“ i „Pust“ u Novoj Vasi KLASA: 363-01/25-01/25 URBROJ: 2163-6-05/22-25-1 od dana od dana 18.02.2025. godine,
* javnog natječaja za dodjelu javne površine za ulično muziciranje na području Grada Poreča-Parenzo KLASA: 363-01/25-01/32 URBROJ: 2163-6-05/22-24-1 od dana 14.03.2025. godine,
* javnog natječaja za dodjelu javne površine za prodaju agruma KLASA: 363-01/25-01/33 URBROJ: 2163-6-05/22-25-1 od dana 14.03.2025. godine,
* javnog natječaja za dodjelu javne površine za postavu tipizirane klupčice K-1 na području Grada Poreča-Parenzo KLASA: 363-01/25-01/42 URBROJ: 2163-6-05/22-25-1 od dana 20.03.2025. godine.
* javnog natječaja za dodjelu javne površine za postavu zabavne radnje na području Grada Poreča-Parenzo KLASA: 363-01/25-01/63 URBROJ: 2163-6-05/22-25-1 od dana 10.04.2025. godine,
* javnog natječaja za dodjelu javne površine za postavu privremenih ugostiteljskih sadržaja i prodaju slastica na gradskom kupalištu u Poreču-Parenzo KLASA: 363-01/25-01/64 URBROJ: 2163-6-05/22-25-1 od dana 10.04.2025. godine i KLASA: 363-01/25-01/64 URBROJ: 2163-6-05/22-25-4 od dana 22.04.2025. godine,
* javnog natječaja za dodjelu javne površine za postavu netipiziranih sadržaja - izrada silueta na području Grada Poreča-Parenzo KLASA: 363-01/25-01/92 URBROJ: 2163-6-05/22-25-1 od dana 12.06.2025. godine,
* javnog natječaja za dodjelu javne površine za postavu tipizirane klupčice K-1 na području Grada Poreča-Parenzo KLASA: 363-01/25-01/91 URBROJ: 2163-6-05/22-25-1 od dana 12.06.2025. godine,
* javnog natječaja za dodjelu javne površine u Parku Olge Ban – Festival sladoleda u Poreču KLASA: 363-01/25-01/84 URBROJ: 2163-6-05/22-25-1 od dana 02.06.2025. godine i KLASA: 363-01/25-01/84 URBROJ: 2163-6-05/22-25-4 od dana 13.06.2025. godine,
* javnog natječaja za dodjelu javne površine u Parku Olge Ban – „POCO – Poreč Cocktail Festival“ u Poreču KLASA: 363-01/25-01/93 URBROJ: 2163-6-05/22-25-1 od dana 23.06.2025. godine,

Komisija za poslovne prostore i javne površine

U izvještajnom razdoblju održane su 4 sjednice Komisije za poslovne prostore i javne površine pri čemu su sastavljena 4 zapisnika i riješeno ukupno 137 predmeta pristiglih na odlučivanje Komisiji.

Rješenja

Upravni predmeti:

- 316 rješenja za korištenje javne površine

- 36 rješenja za izvođenje građevinskih radova

Neupravni predmeti:

* 182 dopisi razni (povrat jamčevine, očitovanje, suglasnost, postava bankomata, zatvaranje ceste..)
	+ - 1. **Naknada štete**

U izvještajnom razdoblju nije pristigao niti jedan zahtjev za naknadu štete.

* + - 1. **Naknada za uređenje voda - NUV**

U izvještajnom razdoblju izdano je ukupno 397 rješenja, od toga za :

- poslovni prostor - 56

- stambeni prostor - 341

- pristiglih žalbi ili prigovora - 1

* + - 1. **Izvlaštenja**

U izvještajnom razdoblju pokrenuto je:

* 4 prijedloga za osiguranje dokaza o stanju i vrijednosti nekretnine (rješavanje imovinskopravnih odnosa) i
* 30 prijedloga za potpuno izvlaštenje nekretnine

(ostalo: razni dopisi prema voditelju postupka Istarskoj županiji, provođenje očevida na terenu, slanje dokumentacije Povjerenstvu za davanje mišljenja na procjembene elaborate, slanje naloga za isplatu naknade vještacima, razna očitovanja, korespondencija sa zemljišnoknjižnim odjelom i katastrom radi dobivanja odgovarajućih dokumenata i dr.).

1. **Prometno redarstvo**

|  |  |  |
| --- | --- | --- |
| **Red. br.** | **Radnja ili aktivnost** | **Broj** |
| 1. | Pokrenuti obavezni prekršajni nalozi | 0 |
| 2. | Zahtjevi za dostavu podataka o počinitelju prekršaja | 0 |
| 3. | Obavijesti o počinjenom prekršaju | 0 |
| 4. | Upozorenja | 0 |
| 5. | Izdano naloga za premještanje vozila | 0 |
| 6. | Premještena vozila „Paukom“ | 0 |
| 7. | Razni dopisi (dostava prigovora Prekršajnom sudu, opomene, dostave Presuda strankama, odgovori na razne upite stranaka, zahtjevi MUP-u za izdavanje Uvjerenja o prebivalištu, zahtjevi MUP-u za terenske provjere, nalozi FINA-i za ovrhu i dr.) | 643 |
| 8. | Izdana odobrenja za dostavno mjesto | 12 |

Ukupan novčani iznos izrečenih Obavijesti o počinjenom prekršaju za razdoblje od 01.01.2025.- 30.06.2025. godine iznosio je 0,00 EUR jer Grad Poreč-Parenzo od 01.01.2025. godine nema zaposlenog niti jednog prometnog redara. Za isti period, ukupno naplaćeni iznos po prometnim prekršajima i obveznim prekršajnim nalozima je 55.277,72 EUR, uz napomenu da se temeljem odredbi Prekršajnog zakona omogućava plaćanje 50% od izrečene novčane kazne, ukoliko se kazna plati u roku od tri dana, te je dio evidentiranih obaveznih prekršajnih naloga uplaćen u umanjenom iznosu od izrečenog istim nalogom temeljem sudskih presuda. Naplaćene novčani iznos u navedenom vremenskom razdoblju odnosi se obavezne prekršajne naloge i obavijesti o počinjenom prekršaju izdane prije 01.01.2025. godine.

1. **Komunalno redarstvo**

|  |  |  |
| --- | --- | --- |
| **Red. Br.** | **Radnja ili aktivnost** |  |
| 1. | Pokretanje prekršajnog postupka – obavezni prekršajni nalozi | 39 |
| 2. | Izrečena novčana kazna po prekršajnim nalozima sa troškovima prekršajnog .postupka | 35.585,73 EUR  |
| 3. | Naplaćene novčane kazne po prekršajnim nalozima u periodu od 01.01.-30.06.2025. | 15.969,50 EUR  |
| 4. | Izrečeno mandatnih kazni | 0 |
| 5. | Naplaćeno mandatnih kazni ( u eurima ) | 0 EUR |
| 6. | Sačinjeno zapisnika i službenih bilješki o provedenom komunalnom nadzoru/uviđaji | 272 |
| 7. | Izdanih upozorenja za počinjene prekršaje  | 42 |
| 8. | Uviđaji na terenu (po prijavi građana i po službenoj dužnosti ) | 270 |
| 9. | Izdane obavijesti o počinjenom prekršaju– parkiranje registriranog vozila na zelenim površinama | 0 |
| 10. | Obavijesti o uklanjanju neregistriranih vozila | 45 |
| 11. | Uklonjeno neregistriranih vozila sa javne površine-vlasnik | 35 |
| 12. | Uklonjeno neregistriranih vozila sa javne površine (pauk/vučna služba)  | 9 |
| 13. | Uviđaji u suradnji sa drugim državnim tijelima(inspekcije) | 2 |
| 14. | Prijave nadležnim službama | 6 |
| 15. | Dopisi razni | 148 |
| 16. |  Pokrenuti upravni postupci komunalnog redarstva | 18 |
| 17. | Dovršeni upravni postupci komunalnog redarstva | 10 |
| 18. | Podnijeti optužni prijedlozi sukladno Zakonu | 3 |

Vezano uz naplaćen novčani iznos po izdanim obaveznim prekršajnim nalozima, valja napomenuti da se izrečena novčana kazna može umanjiti uplatom u iznosu od 2/3 novčane kazne u roku određenim obaveznim prekršajnim nalogom te da je dio evidentiranih obaveznih prekršajnih naloga na koje su stranke pravodobno podnijele prigovor uplaćen u umanjenom iznosu temeljem sudskih presuda.

**ZAKLJUČNO**

Upravni odjel za komunalni sustav je tijekom izvještajnog razdoblja obavio niz administrativnih i stručnih poslova u okviru svoje nadležnosti sukladno postavkama predviđenih Proračunom Grada Poreča – Parenzo za 2025. godinu te važećim propisima i aktima Grada, a sve u uspješnoj suradnji s ostalim Upravnim odjelima Grada.

Uz veliki obim i složenost poslova koji se obavljaju unutar ovog Upravnog odjela za istaknuti je također i svakodnevni terenski rad, rad sa strankama, sudjelovanje u organizacijama raznih manifestacija i priredbi u Gradu, suradnja sa komunalnim poduzećima te stalna izloženost javnosti.

Izvještajno se razdoblje, može okarakterizirati kao period u kojem su provedene sve važnije aktivnosti i radni zadaci te realizirani prioritetni projekti.

|  |  |
| --- | --- |
|  | PROČELNIK:Marino Poropat mag.ing.aedif. |

**IZVJEŠĆE**

**o radu Upravnog odjela za prostorno planiranje i zaštitu okoliša**

**za razdoblje od 1. 1. do 30. 6. 2025. godine**

|  |
| --- |
| 1. **OCJENA PROČELNIKA O RADU UPRAVNOG ODJELA**
 |
| Upravni odjel za prostorno planiranje i zaštitu okoliša u izvještajnom je razdoblju izvršio postavljene zadaće u skladu sa odlukama, aktima i zaključcima Gradskog vijeća i Gradonačelnika Grada Poreča, a temeljem važećih zakona i drugih propisa iz područja prostornog planiranja, graditeljstva, zaštite okoliša i kulturne baštine, te upravljanja i raspolaganja nekretninama. Najznačajniji programi iz nadležnosti ovog Upravnog odjela u izvještajnom razdoblju su slijedeći :**- iz oblasti zaštite kulturne baštine** - priprema i provedba višegodišnjih programa,**- iz oblasti prostornog planiranja**- izrada i donošenje prostornih planova,- priprema drugih dokumenata i programa,**- iz oblasti zaštite okoliša** - priprema i provedba programa iz oblasti zaštite okoliša, **- iz oblasti upravljanja i raspolaganja nekretninama** - prodaja nekretnina - neizgrađeno građevinsko zemljište i okućnica sukladno važećim prostornim planovima, te ustanovljavanje prava služnosti,- priprema i provedba Plana upravljanja pomorskim dobrom.Posebno se ističe rad na izradi i donošenju većeg broja prostornih planova i programa.  **Pročelnik:**dr.sc. Damir Hrvatin, dipl.ing.arh. |

|  |
| --- |
| 1. **NADLEŽNOST UPRAVNOG ODJELA**
 |
| U Upravnom Odjelu za prostorno planiranje i zaštitu okoliša obavljaju se poslovi osiguravanja uvjeta za racionalno i učinkovito gospodarenje prostorom Grada Poreča putem pripreme, izrade, provedbe i praćenja prostornih planova, zaštite okoliša, zaštite kulturne baštine, evidencije imovine (GIS), imovinsko-pravnih poslova u vezi s raspolaganjem nekretninama i drugih srodnih poslova. |
| * + *Odluka o ustrojstvu upravnih tijela Grada Poreča, SLG 7/21.*
 |

|  |
| --- |
| 1. **ORGANIZACIJSKA I FUNKCIONALNA STRUKTURA UPRAVNOG ODJELA**
 |
| Upravni odjel za prostorno planiranje i zaštitu okoliša organiziran je sukladno važećim aktima Grada Poreča.Upravni odjel organiziran je sa dvije (2) niže ustrojstvene jedinice : - Odsjek za prostorno planiranje i urbanizam, - Odsjek za pripremu izgradnje i zaštitu okoliša.U Upravnom odjelu poslove obavljaju slijedeći djelatnici :- dr.sc. Damir Hrvatin, dipl.ing.arh. – Pročelnik,- Lorena Grubica – Referentica za prostornu dokumentaciju i uredsko poslovanje,- Jasminka Zrinščak, dipl.ing.građ. – Voditeljica Odsjeka za prostorno planiranje i urbanizam,- Lea Štifanić, dipl.iur. Voditeljica Odsjeka za pripremu izgradnje i zaštitu okoliša,- Dolores Benković, dipl.up.pr., Stručna suradnica za pripremu izgradnje/na pola radnog vremena/,- Vesna Kordić, dipl.iur., Viša savjetnica za pripremu izgradnje i zaštitu okoliša /na pola radnog vremena/Pravilnikom o unutarnjem redu Upravnom odjelu sistematizirano je deset (10) radnih mjesta, od kojih nije popunjeno četiri (4) radna mjesta.  |
| * + *Odluka o ustrojstvu upravnih tijela Grada Poreča, SLG 7/21.*
	+ *Pravilnik o unutarnjem redu Upravnih tijela Grada Poreča*
 |

|  |
| --- |
| 1. **DJELOKRUG RADA UPRAVNOG ODJELA**
 |
| Upravni odjel, sukladno aktima Grada Poreča, pokriva slijedeće segmente :- prostorno planiranje i urbanizam,- geografsko-informacijski sustav,- zaštita okoliša,- zaštita kulturne baštine,- upravljanje i raspolaganje nekretninama,- pomorsko dobro.Upravni odjel surađuje sa :- Ministarstvom prostornog uređenja, graditeljstva i državne imovine,- Ministarstvom gospodarstva i održivog razvoja,- Upravnim odjelom za održivi razvoj Istarske županije,- Zavodom za prostorno uređenje Istarske županije,Djelatnost Upravnog odjela može se raščlaniti na poslove vezane za :- rad gradskih tijela (Gradsko vijeće, Gradonačelnik), - rad stručnih odbora, mjesnih odbora, povjerenstava i dr., - druge Upravne odjele Grada Poreča, gradska poduzeća i ustanove,- komunikaciju sa javnošću i strankama (pravne i fizičke osobe). |
| * + *važeći propisi iz oblasti prostornog planiranja, urbanizma, zaštite okoliša, zaštite kulturne baštine, graditeljstva, geodetsko-katastarske izmjere, upravljanja i raspolaganja nekretninama i dr.*
	+ *važeći akti Grada Poreča*
 |

|  |
| --- |
| 1. **GRADSKO VIJEĆE - AKTI IZ NADLEŽNOSTI UPRAVNOG ODJELA**
 |
| Iz nadležnosti i na prijedlog Upravnog odjela u izvještajnom razdoblju Gradsko vijeće donijelo je slijedeće akte : - Javni natječaj za dodjelu dozvola na pomorskom dobru na području Grada Poreča  – Parenzo („Sl.glasnik Grada Poreča - Parenzo“, br. 2/25.), - Odluka o dodjeli dozvola na pomorskom dobru na području Grada Poreča  – Parenzo („Sl.glasnik Grada Poreča - Parenzo“, br. 4/25.), - Odluka o dodjeli dozvola na pomorskom dobru na području Grada Poreča  – Parenzo („Sl.glasnik Grada Poreča - Parenzo“, br. 6/25.), |
| * + *akti koje je donijelo Gradsko vijeće objavljeni su u "Službenom glasniku Grada Poreča-Parenzo“.*
 |

|  |
| --- |
| 1. **GRADONAČELNIK - AKTI IZ NADLEŽNOSTI UPRAVNOG ODJELA**
 |
| Iz nadležnosti i na prijedlog Upravnog odjela u izvještajnom razdoblju Gradonačelnik je razmatrao i donio sljedeće :**- iz oblasti zaštite okoliša** - Zaključak o izmjeni i dopuni Zaključka o osnivanju Povjerenstva za provedbu Programa uklanjanja krovnih pokrova koji sadrže azbest na području Grada Poreča-Parenzo „Moj Poreč bez azbesta“(„Sl.glasnik Grada Poreča - Parenzo“, br. 7/25.), **- iz oblasti zaštite kulturne baštine** - Zaključak o izmjeni i dopuni Zaključka o osnivanju Povjerenstva za provedbu Programa zaštote I obnove kulturnih dobara Grada Poreča-Parenzo („Sl.glasnik Grada Poreča - Parenzo“, br. 7/25.),**- iz oblasti upravljanja i raspolaganja nekretninama** - konačni prijedlozi akata radi upućivanja Gradskom vijeću na razmatranje i  donošenje - prijedlozi odluka o raspolaganju nekretninama manje vrijednosti  |
| * + *akti kojih je Gradonačelnik Predlagatelj upućeni su Gradskom vijeću na donošenje*
	+ *akti kojih je Gradonačelnik Donositelj objavljeni su u "Službenom glasniku Grada Poreča – Parenzo“.*
 |

|  |
| --- |
| 1. **REALIZACIJA POSTAVLJENIH CILJEVA**
 |
| CILJ | OCJENA POSTGNUĆA | OBRAZLOŽENJE |
| **A - OPĆI CILJEVI** |
| A.1. | Provedba Programa rada Odjela | - izvršenje u skladu s postavljenim zahtjevima | - program rada proveden sukladno zaključcima gradskih tijela (Gradsko vijeće, Gradonačelnik) i veličinama određenim Proračunom Grada Poreča,  |
| A.2. | Suradnja sa drugim Upravnim odjelima, poduzećima i ustanovama  | - izvršenje u skladu s postavljenim zahtjevima | - interdisciplinarni pristup na provedbi Programa Grada Poreča |
| A.3. | Rad stručnih i radnih tijela  | - izvršenje u skladu s postavljenim zahtjevima | - Upravni odjel izvršavao je poslove iz svoje nadležnosti u pripremi rada stručnih i radnih tijela, |
| A.4. | Komunikacija s javnošću - rad sa strankama | - izvršenje u skladu s postavljenim zahtjevima | - značajan dio radnog vremena Upravni odjel provodi u radu sa strankama radi rješavanja zahtjeva, davanja objašnjenja, uputa i drugih informacija, |
| A.5. | Komunikacija s javnošću - Internet | - izvršenje u skladu s postavljenim zahtjevima | - Internet - www. porec.hr – prostorno.planiranje@porec.hrUpravni odjel za prostorno planiranje i zaštitu okoliša |

|  |
| --- |
| **B - POSEBNI CILJEVI** |
| B.1. | Zaštita kulturne baštine  | - kontinuirano | - poslovi zaštite i obnove kulturne baštine,- izvedba radova na rekonstrukcijama i restauracijama,- pripremni radovi (istraživanja, projektiranja i dr.),- Program zaštite i obnove kulturnih dobara |
| B.2. | Prostorno planiranje | - kontinuirano | - izrada Izmjena i dopuna Generalnog urbanističkog plana grada Poreča - izrada i donošenje prostornih planova /urbanistički planovi uređenja/- izrada drugih planova i programa za dugoročne razvojne programe Grada Poreča,- tekući poslovi |
| B.3. | Zaštita okoliša | - kontinuirano | - Program „Energetski gradovi“,- Program poticanja energetske učinkovitosti (Moj Poreč bez azbesta),- Plava zastava za gradske plaže,- ispitivanje kvalitete mora,- tekući poslovi |
| B.4. | Upravljanje i raspolaganje nekretninama  | - kontinuirano | - imovinsko-pravni poslovi odnose na prodaju, kupnju, zamjenu i ostalo raspolaganje i upravljanje gradskim nekretninama, ustanovljenje prava služnosti, razvrgavanje suvlasništva, prijenos prava vlasništva na Grad Poreč-Parenzo, radi formiranja javnih prometnih površina, sukladno važećoj prostorno-planskoj dokumentaciji. |
| B.5. | Pomorsko dobro | - kontinuirano | - poslovi izrade i provedbe Plana upravljanja pomorskim dobrom - poslovi izdavanja dozvola za obavljanje djelatnosti na pomorskom dobru i ostali tekući poslovi. |

|  |
| --- |
| 1. **ADMINISTRATIVNI POKAZATELJI**
 |
| **8. 1. ZAPRIMLJENI PREDMETI – U IZVJEŠTAJNOM RAZDOBLJU** |
| Područje | Broj predmeta |
| Prostorno planiranje i urbanizam | **133** |
| Priprema izgradnje /upravljanje nekretninama/ | **220** |
| **UKUPNO :** | **353** |
| **8. 2. RIJEŠENI PREDMETI** |
| Prostorno planiranje i urbanizam | **101** | **76 %** |
| Priprema izgradnje /upravljanje nekretninama/ | **114** | **52 %** |
| **UKUPNO :** | **215** | **61 %** |
| **NAPOMENA :** | - u izvještajnom su razdoblju rješavani predmeti i iz ranijih godina koji nisu sadržani u ovoj statistici. |

|  |
| --- |
| 1. **REALIZACIJA NEPOSREDNIH ZADATAKA/OCJENA PROVEDENIH PLANIRANIH AKTIVNOSTI**
 |
| ZADATAK | STUPANJREALIZIRANOSTI | OBRAZLOŽENJE |
| **A - ZAŠTITA KULTURNE BAŠTINE** |
| A | A.1. | Katedralni kompleks Eufrazijana | kontinuirano | - održavanje |
| A.2. | Program zaštite i obnove kulturnih dobara Grada Poreča – Parenzo | kontinuirano | - javni Natječaj u provedbi |
| ZADATAK | STUPANJREALIZIRANOSTI | OBRAZLOŽENJE |
| **B - PROSTORNO PLANIRANJE – PROSTORNI PLANOVI** |
| B | B.1. | Generalni urbanistički plan grada Poreča – izmjene i dopune | u tijeku | - Plan u izradi – Konačni prijedlog Izmjena i dopuna Plana – dobivena suglasnost MPGI  |
| B.2. | UPU Plava laguna - Galijot | u tijeku | - Plan u izradi – provedena javna rasprava o prijedlogu Plana |
| B.3. | UPU dijela Gradske rive | u tijeku | - Plan u izradi – priprema Prijedloga za ponovnu javnu raspravu |
| B.4. | DPU Gradsko kupalište | u tijeku | - procedura stavljanja dijela Plana van primjene – provedena javna rasprava |
| B.5. | UPU/DPU- usklađenje | u pripremi | - nakon donošenja Izmjena i dopuna GUP-a grada Poreča |
| **B - PROSTORNO PLANIRANJE – PROGRAMI** |
| B | B.1. | Peškera | u tijeku | - Studija prostora – koncepcija oblikovanja i uređenja područja – nakon provedene stručne i javne rasprave, u obradi su prijedlozi i primjedbe |
| B.2. | Dječji vrtić Nova Vas | izvršeno | – građevina izgrađena |
| ZADATAK | STUPANJREALIZIRANOSTI | OBRAZLOŽENJE |
| **C – ZAŠTITA OKOLIŠA** |
| C | C.1. | Plava zastava | u pripremi | - Program za 2025. godinu u suradnji sa udrugom „Lijepa naša“ i Hrvatskim Povjerenstvom za Plavu zastavu u pripremi |
| C.2. | Analiza mora | u pripremi | - Program za 2025. godinu u suradnji sa Zavodom za javno zdravstvo Istarske županije u pripremi |
| C.3. | Čišćenje podmorja | u pripremi | - Programa za 2025. godinu u suradnji sa Klubom podvodnih aktivnosti Poreč u pripremi |
| C.4. | Program „Moj Poreč bez azbesta“ | u pripremi | - Natječaj za 2025. godinu u pripremi |
| ZADATAK | STUPANJREALIZIRANOSTI | OBRAZLOŽENJE |
| **D – UPRAVLJANJE I RASPOLAGANJE NEKRETNINAMA** |
| D | D.1. | Pribavljanje nekretnina u vlasništvo Grada Poreča | kontinuirano | - zaprimanje zahtjeva za rješavanje imovinsko pravnih odnosa radi pribavljanja nekretnina u vlasništvo Grada Poreča za potrebe realizacije gradskih projekata i investicija. |
| D.2. | Prodaja nekretnina kao neizgrađeno građevinsko zemljište | kontinuirano | - provedba postupaka prodaje neizgrađenih građevinskih zemljišta sukladno prostornim planovima.  |
| D.3. | Prodaja nekretnina za formiranje okućnica | kontinuirano | - provedba postupaka prodaje zemljšta radi formiranja okućnica sukladno prostornim planovima.  |
| D.4. | Ustanovljenje prava služnosti | kontinuirano | - rješavanje zahtjeve za osnivanje prava služnosti za potrebe izgradnje komunalne infrastrukture. |
| D.5. | Razvrgnuća suvlasništva  | kontinuirano | - po provedbi parcelacijskih elaborata sklapaju se ugovori o razvrgnuću suvlasničke zajednice. |
| D.6. | Prijenos vlasništva na nekretninama u vlasništvo Grada Poreča-Parenzo, radi formiranja javnih prometnih površina  | kontinuirano | Po zahtjevima stranaka i uvidom u odgovarajuću prostorno-plansku dokumentaciju, preuzete su nekretnine na dar, sklapanjem ugovora o darovanju nekretnina. |
| D.7. | Ostalo | kontinuirano | Ostalo (priprema građevinskog zemljišta, uvid u dokumentaciju, uknjižba na Grad i dr.) |
| **E – POMORSKO DOBRO** |
| E | E.1. | Plan upravljanja pomorskim dobrom – provedba  | izvršeno | - Proveden natječaj za dodjelu dozvola na pomorskom dobru |

|  |
| --- |
| 1. **ZAKLJUČAK/REZIME**
 |
| Tijekom izvještajnog razdoblja siječanj 2025. – lipanj 2025. godine Upravni odjel za prostorno planiranje i zaštitu okoliša obavljao je stručne i administrativne poslove u okviru svoje nadležnosti, sukladno važećim propisima i aktima Grada Poreča, temeljem koordinacije Gradonačelnika i suradnje sa drugim Upravnim odjelima Grada Poreča.Osnovne zadaće iz nadležnosti Upravnog odjela u narednom razdoblju su :- priprema i provedba Programa sukladno zaključcima gradskih tijela Grada Poreča, - provedba osnovnih ciljeva iz oblasti zaštite kulturne baštine,- nastavak rada na izradi prostornih planova, projekata i programa, s naglaskom na izradu i postupak donošenja Izmjena i dopuna Generalnog urbanističkog plana grada Poreča,- provedba osnovnih ciljeva iz oblasti zaštite okoliša,- ustrojavanje geografsko-informacijskog sustava sa evidencijom gradske imovine u svrhu upravljanja imovinom,- daljnja izgradnja kvalitetne komunikacije s javnošću (rad sa strankama, Internet).   Pročelnik:dr.sc.Damir Hrvatin, dipl.ing.arh. |

**IZVJEŠĆE**

**o radu Upravnog odjela za prostorno uređenje i gradnju**

**za razdoblje: 1. 1. – 30. 6. 2025. godine**

|  |
| --- |
| 1. **OCJENA O RADU UPRAVNOG ODJELA**
 |
| Ocjena o radu Upravnog odjela za prostorno uređenje i gradnju u izvještajnom razdoblju od 01.01.2025.g. do 30.06.2025.g. donosi se temeljem podataka o broju zaprimljenih i riješenih predmeta, poštivanju rokova za izdavanje akata odnosno broju dana od dana urednog zahtjeva.**U ovom izvještajnom razdoblju zaprimljeno je ukupno 1067 novih zahtjeva što je za 196 zahtjeva više od prethodnog izvještajnog razdoblja. Iz prethodnih izvještajnih razdoblja prenose se 474 neriješena zahtjeva što s novo zaprimljenim čini ukupno 1541 zahtjev. U ovom izvještajnom razdoblju riješeno je ukupno 958 zahtjeva što je za 150 zahtjeva više nego u prethodnom izvještajnom razdoblju, odnosno riješeno je 62,16% zahtjeva, dok se 583 neriješena zahtjeva prenose u slijedeće izvještajno razdoblje.**Stanje predmeta upravnog postupka izdavanja rješenja o izvedenom stanju na dan 30.06.2025.:od ukupnog broja zaprimljenih zahtjeva 4708, u radu je 39 zahtjeva. Dinamika rješavanja i obrade predmeta neupravnog postupka je unutar zakonom propisanog roka od 15 dana, dok za uredne zahtjeve upravnog postupka taj rok iznosi 30 i više dana. Zahtjevi koji se prenose u slijedeće izvještajno razdoblje uglavnom su upravni postupci, uredni u postupku, neuredni pod zaključkom za dopunu i dio zahtjeva zaprimljeni pred kraj izvještajnog razdoblja. Putem informacijskog sustava Ministarstva prostornoga uređenja, graditeljstva i državne imovine eDozvola koji je namijenjen izdavanju akata tj. vođenju postupaka temeljem Zakona o prostornom uređenju i Zakona o gradnji moguće je podnijeti sve vrste zahtjeva iz nadležnosti upravnog odjela. Najnovija nadogradnja sustava odnosi se na digitalno vođenje procesa građenja - eGrađevinski dnevnik, u primjeni od 1. siječnja 2023. godine prema kojem građevinski sektor prelazi na nova pravila rada, naime, gradilišta se digitaliziraju, a za sve sudionike uvodi navedena platforma. **Zaprimljeni zahtjevi rješavaju se po redoslijedu zaprimanja. S obzirom na konstantno veliki broj zaprimljenih zahtjeva a manji broj zaposlenih u ovom izvještajnom razdoblju, uredni zahtjevi u ovom izvještajnom razdoblju riješeni su u nešto dužem roku od zakonom propisanom, čime je djelomično zadovoljena učinkovitost i ekonomičnost rada upravnog odjela. U odlučivanju povodom zahtjeva stranaka postupa se po načelu zakonitosti, razmjernosti u zaštiti prava stranaka i javnog interesa, kao i drugim propisanim načelima upravnog postupka, s osobitom pažnjom da neukost stranke nema za posljedicu neostvarivanje njezina prava koja joj po zakonu pripadaju.** |

|  |
| --- |
| 1. **NADLEŽNOST I OPSEG POSLOVA**
 |
| Djelokrug poslova Upravnog odjela za prostorno uređenje i gradnju je vođenje upravnih i neupravnih postupaka u svrhu izdavanja akata temeljem propisa iz područja gradnje i prostornog uređenja:* Zakon o gradnji („Narodne novine“ broj [153/13](http://narodne-novine.nn.hr/clanci/sluzbeni/2013_12_153_3221.html)., [20/17](http://narodne-novine.nn.hr/clanci/sluzbeni/2017_03_20_456.html)., 39/19, 125/19, 145/24)
* Zakon o postupanju s nezakonito izgrađenim zgradama („Narodne novine“ broj [86/12](http://narodne-novine.nn.hr/clanci/sluzbeni/2012_07_86_1963.html)., [143/13](http://narodne-novine.nn.hr/clanci/sluzbeni/2013_12_143_3070.html)., [65/17](http://narodne-novine.nn.hr/clanci/sluzbeni/2017_07_65_1495.html)., 14/19)
* Pravilnik o jednostavnim i drugim građevinama i radovima („Narodne novine“ broj 112/17 – na snazi od 25.11.2017. godine, 34/18, 36/19, 98/19, 31/20, 74/22, 155823, 81/24)
* Pravilnik o tehničkom pregledu građevine („Narodne novine“ broj 46/18, 98/19)
* Zakon o prostornom uređenju („Narodne novine“ broj 153/13, 65/17, 39/19, 98/19, 67/23)
* Zakon o vlasništvu i drugim stvarnim pravima (“Narodne novine” br. 91/96, 68/98, 137/99, 22/00, 73/00, 114/01, 141/06, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst)
* Uredbe i drugi podzakonski propisi iz područja prostornog uređenja i gradnje (prema popisu sa službenih stranica Ministarstva graditeljstva i prostornog uređenja)
* Posebni propisi koji se primjenjuju ovisno o vrsti građevine koja je predmetom upravnih / neupravnih postupaka u nadležnosti ovog upravnog tijela

 **Akti u nadležnosti upravnog odjela:*** Građevinska dozvola za koju se prethodno ne izdaje lokacijska dozvola i građevinska dozvola za koju se prethodno izdaje lokacijska dozvola; Izmjena i dopuna građevinske dozvole; Izmjena i dopuna građevinske dozvole u pogledu promjene investitora; Poništenje/ukidanje građevinske dozvole; Produljenje važenja građevinske dozvole
* Lokacijska dozvola; Izmjena i dopuna lokacijske dozvole; Produljenje važenja lokacijske dozvole; Poništenje/ukidanje lokacijske dozvole
* Rješenje o utvrđivanju građevne čestice,
* Dozvola za promjenu namjene i uporabu građevine,
* Lokacijska informacija, obavijest o posebnim uvjetima, obavijest o uvjetima za izradu glavnog projekta,
* Potvrda parcelacijskog elaborata,
* Uvjerenje o statusu nekretnine
* Uporabna dozvola
* Uporabna dozvola za određene građevina (za građevine izgrađene do 15.02.1968., za građevine izgrađene na temelju akta izdanog do 01.10.2007. i ostale iz poglavlja 11.2. Zakona o gradnji)
* Prijava početka građenja; Prijava početka uklanjanja; Prijava početka pokusnog rada
* Odbacivanje / odbijanje neupravnog postupka
* Potvrda o samostalnim uporabnim cjelinama
* Razna očitovanja temeljem upita građana i pravnih subjekata iz nadležnosti upravnog odjela,
* Opći akti i mišljenja iz područja prostornog uređenja i gradnje; izdavanje ovjerenih preslika akata iz područja gradnje i prostornog uređenja
* Rješenje o izvedenom stanju
 |

|  |
| --- |
| 1. **ORGANIZACIJSKA STRUKTURA UPRAVNOG ODJELA**
 |
|  U upravnom odjelu za prostorno uređenje i gradnju sistematizirano je šest radnih mjesta od kojih je popunjeno tri na dan 30.06.2025. godine: 1. Pročelnica p.o.: Teresa Marion dipl.ing.građ.
2. Viši savjetnik za prostorno uređenje i gradnju: Mirjana Tošić Sloković, dipl.iur.
3. Viši stručni suradnik za prostorno uređenje i gradnju: Stefani Jelenić mag.ing.aedif.
 |

|  |
| --- |
| 1. **ADMINISTRATIVNI POKAZATELJI**
 |
|  UPRAVNI I NEUPRAVNI PREDMETI

|  |  |  |  |  |  |
| --- | --- | --- | --- | --- | --- |
| Prijenos iz prethodnogizvještajnograzdoblja(eDozvola)  | Zaprimljeniu izvještajnomrazdoblju(eDozvola) | Neriješeni zahtjevi rješenja o izvedenom stanju  | **Ukupno****(1+2)** | Brojizdanih akata(eDozvola) | Prijenos u slijedeće izvještajno razdoblje(4 - 5) |
| 1 | 2 | 3  | **4** | 5 | 6 |
| **474** | **1067** | **39** | **1541** | **958** | **583** |

  |

Pročelnica p.o.

Teresa Marion dipl. ing. građ.